Mak-Mak Boleh Cuba Resipi Sarapan Bersama Lady’s Choice Meaty Spread, Mudah & Sedap!

Semua ibu di dunia akan menyediakan hidangan terbaik dengan manfaat nutrisi yang cukup untuk anak mereka. Sarapan pagi yang seimbang amat penting untuk anak anda memulakan harinya.
Pagi-pagi lagi ibu sudah kelam kabut menguruskan keperluan anak. Lebih-lebih lagi, anak sudah mula kembali kepada sesi PdPR sekarang. Alangkah bagus jika ada menu sarapan pagi yang ringkas tapi berkhasiat untuk anak anda bukan?

Nikmati sarapan enak & berkhasiat bersama Lady’s Choice Meaty Spread!

Apa kata mulai hari ini, anda gandingkan menu sarapan pagi bersama Lady’s Choice Meaty Spread, produk terbaru Lady’s Choice Malaysia yang kaya omega 3. Ia terdiri daripada sapuan ayam dan tuna. Pilihan terbaik untuk sarapan seisi keluarga!

Lady’s Choice Meaty Spread sangat sesuai digunakan untuk menu sandwich. Lebih berkhasiat untuk anak-anak. Penyediaan sarapan pagi juga jadi lebih mudah. Memang puas hati.
Anda boleh pelbagaikan menu sarapan pagi yang menarik dengan Lady’s Choice Meaty Spread. Di sini kami kongsikan salah satu menu ringkas yang anda boleh cuba di rumah.
Resipi Telur Awan Gebu dengan Sosej dan Lobak Merah

Bahan-bahan:

4 Telur
2 sudu besar Lady’s Choice Mayonis Sebenar
4 sudu besar Lady’s Choice Sapuan Ayam
4 keping Roti bakar mentega tanpa garam
2 Sosej, dihiris kasar dan digoreng
½ Lobak merah, didadu dan dicelur
Serbuk lada sulah secukup rasa
Daun dill untuk hiasan
Salad buah-buahan
Kacang panggang

Langkah-langkah penyediaan:

Asingkan putih telur dan kuning telur di dalam mangkuk yang berasingan. Pukulkan putih telur dengan kelajuan rendah dan tambahkan kelajuan secara beransur-ansur hingga puncak yang tegar terbentuk.
Sudukan campuran kepada 4 timbun di atas dulang yang telah dialas dengan kertas parchment dan bentukkan perigi di tengah setiap satu timbun dengan sudu besar.
Bakar di dalam ketuhar yang telah dipanaskan kepada 180˚C hingga telur putih keras dan menjadi warna kuning muda.
Kemudian, tambahkan 1 biji kuning telur ke dalam setiap perigi dengan cermat. Bakar selama 3-4 minit lagi.
Sapukan Lady’s Choice Mayonis Sebenar di atas roti bakar dan letakkan telur di atas ia. Taburkan Lady’s Choice Sapuan Ayam di atas telur dan hiaskan dengan sosej, lobak merah dan daun dill. Perisakan dengan serbuk lada putih dan hidang dengan salad buah-buahan dan kacang panggang.

Mudah bukan? 15 minit saja sudah boleh siap. Hidangkan resepi telur awan gebu ini bagi sarapan pagi di rumah anda. Nikmatilah ia bersama seisi keluarga.

Sempena dengan pelancaran Lady’s Choice Meaty Spread, Lady’s Choice Malaysia mahu meraikan perjuangan ibu-ibu di zaman moden ini dengan kempen #KeepingItReal. Istimewa untuk menghargai ibu-ibu semua!
Kempen #KeepingItReal mahu mengajak para ibu di Malaysia untuk kongsikan luahan mereka dengan menceritakan kisah serta dugaan sebenar yang dialami setelah bergelar seorang ibu. Lady’s Choice Malaysia juga mahu membantu mengurangkan kesibukan ibu-ibu semua di waktu pagi dengan Lady’s Choice Meaty Spread!

Jangan lupa tonton Wanita Hari Ini yang bersiaran secara langsung di TV3, jam 12 tengah hari. Ada segmen menarik, Mia Sara akan menyediakan juadah istimewa buat bapanya. Ajak anak anda menontonnya sekali. Selain menambah ilmu, anak anda akan terangsang untuk cuba menyiapkan juadah buat anda pulak nanti.
Kredit: KL Foodie
Tidaklah susah untuk mencari Lady’s Choice Meaty Spread ini. Ia mudah didapati di semua pasar raya besar, pasar raya hiper dan kedai serbaneka di seluruh negara. Anda boleh dapatkannya pada harga RM8.50 untuk botol 220ml.
Anda juga boleh dapatkan Lady’s Choice Meaty Spread ini secara dalam talian di Shopee dan Lazada.

Lady’s Choice Sapuan Tuna
Shopee: https://shopee.com.my/product-i.26152357.3001678158
Lazada: https://www.lazada.com.my/i1421176409-s4554418201.html
Lady’s Choice Sapuan Ayam
Shopee: https://shopee.com.my/product-i.26152357.9113567511
Lazada: https://www.lazada.com.my/i1421166564-s4554304880.html

Mahukan lebih banyak resipi yang menggunakan produk Lady’s Choice Meaty Spread? Sila klik mana-mana link di bawah. Jangan lupa cuba resipi-resipi ni nanti!

Lady’s Choice Sapuan Tuna:  https://www.nakmakanapa.com.my/produk/ladys-choice-sapuan-tuna/
Lady’s Choice Sapuan Ayam:  https://www.nakmakanapa.com.my/produk/ladys-choice-sapuan-ayam/


Mak-Mak Boleh Cuba Tips Ini Untuk Tambah Ketinggian Anak

Sebagai ibu bapa, anda pasti peka dengan tahap tumbesaran anak-anak. Antara topik tumbesaran yang pasti anda ambil berat ialah berat dan ketinggian normal mengikut usia anak-anak. Maklumlah, perkara ini agak merunsingkan. Menurut National Health & Morbidity Survey (NHMS) 2019, kadar peratusan bantut dalam kalangan kanak-kanak di Malaysia semakin meningkat ke 21.8%.
Faktor genetik ibu bapa rendah tak boleh dijadikan alasan kerana ada banyak lagi faktor luaran yang mempengaruhi. Antaranya pemakanan, hormon, tahap aktiviti dan sebagainya. Anda boleh cuba tips mudah ini untuk tambah ketinggian anak anda!

Pastikan anak amalkan pemakanan sihat dengan diet seimbang
Kredit: theconversation.com

Sudah menjadi tanggungjawab anda untuk memastikan anak mengamalkan pemakanan sihat. Pemakananan yang seimbang akan membantu anak menjadi lebih tinggi dan sihat.

Buat senaman dan regangan secara berkala bersama anak
Kredit: childrens.com
Ramai mahukan anak yang aktif supaya mereka mempunyai otot dan tulang yang kuat sehingga dewasa. Kerap bersenam dapat membantu menambah ketinggian anak. Lakukan senaman dan regangan bersama anak sekurang-kurangnya 30 minit setiap hari supaya mereka tidak cepat bosan.
Anak perlu tidur yang cukup sebanyak 2 kali sehari
Kredit: moslemlifestyle.com
Tidur yang mencukupi dapat memberi badan anak lebih banyak masa untuk proses pertumbuhan secara semula jadi. Pastikan anak dapat tidur yang mencukupi sebanyak dua kali sehari. Anda boleh tetapkan masa untuk anak tidur. Jika dibiasakan setiap hari, secara automatik anak akan melakukannya sendiri nanti.
Didik anak untuk minum susu dengan lebih kerap
Kredit: kelabmama.com
Susu sangat membantu tumbesaran anak kerana susu membekalkan protein, kalsium, vitamin D dan lain-lain nutrien yang diperlukan oleh tubuh anak untuk membesar dengan sihat.
Anda sebenarnya perlu didik anak untuk minum susu sejak mereka kecil lagi. Bagi anda yang berasa sukar untuk menyuruh anak minum susu, apa kata anda cuba berikan mereka susu ini. Cuba sekali pasti mahu lagi!
DUTCH LADY MaxGro, pemakanan lengkap untuk menyokong tumbesaran optimum anak!

Bermula hari ini, anda cubalah berikan susu DUTCH LADY MaxGro untuk anak-anak. DUTCH LADY MaxGro adalah makanan pendietan berformula berasaskan susu untuk kanak-kanak yang berumur antara 1 hingga 9 tahun.

DUTCH LADY MaxGro merupakan susu yang tinggi# kandungan nutrien seperti protein, kalsium, vitamin B, D dan lain-lain. Susu ini membekalkan 80% nutrien harian yang disarankan* bagi memastikan dan membantu si kecil anda mempunyai pemakanan yang lengkap dan seimbang.
Selain itu, DUTCH LADY MaxGro juga mengandungi DHA dan 9 Essential Amino Acids (9EAAˇ) atau 9 Asid Amino Perlu. DHA adalah komponen dalam otak serta membantu perkembangan anak manakala 9EAAˇ merupakan blok asas dalam protein untuk pertumbuhan tulang dan tisu badan.
Pendek kata, DUTCH LADY MaxGro  ialah pilihan tepat dalam menyokong tumbesaran optimum anak anda. Selepas ini bolehlah didik anak anda untuk mengamalkan meminumnya setiap hari ya.
Mahu tahu lebih lanjut tentang DUTCH LADY MaxGro? Anda boleh klik sini.
#Tinggi Dalam Nutrien: Tinggi kandungan Protein, Kalsium, Zat Besi, Magnesium, Vitamin A, D3, E, B1, B2, B3, B6, B12 dan C.
*80% Nutrien Harian: Memenuhi sekurang-kurangnya 80% nutrien terpilih daripada saranan pengambilan nutrien yang disyorkan di Malaysia (Malaysia RNI 2017) seperti Kalsium, Fosforus, Zat Besi, Magnesium, Zink, Vitamin A, D3, E, K1, B1, B2, B3, B6, B12 dan C.
ˇ9EAA: 9 Asid Amino Perlu


Mak-Mak Nak Menyusu Dengan Botol Atau Direct Semasa Raya?

Bila dah masuk musim perayaan ini, mesti ramai dalam kalangan mak-mak yang melakukan persiapan terutama sekali bila ada anak kecil. Bukan itu sahaja, ada juga mak-mak yang masih risau sama ada ingin menyusukan anak secara direct ataupun perlu melakukan persiapan menyimpan susu dalam botol.
Jadi, ini penjelasan dari pakar sebagai panduan untuk anda sama ada perlu menyusu secara direct atau secara dalam botol ketika menyambut hari raya. Barulah tenang nak pergi beraya tu!

Baca juga: Bayi Tidur Meniarap Meninggal Selepas Menyusu, Doktor Sebak ‘Sekolahkan’ Pengasuh
MENYUSU DENGAN BOTOL ATAU DIRECT WAKTU RAYA?

Setiap ibu pilihan dan keadaannya berbeza. Situasi juga berbeza. Cuma salah tanggap yang berlaku perlu dibetulkan. Bukan ikut-ikut mereka yang tak tahu. Sebagai contoh, ada ibu yang tetap nak beri 1001 hujah bayi dia ‘tak cukup susu’ dan nak MENGEMPENG sahaja bila beri menyusu direct.

Maka ibu akan dimomokkan dengan kesusahan menyusu direct dan seharusnya belajar pam dan beri bayi minum banyak dengan botol supaya bayi kenyang.
Saya nak ulas isu ini sebagai kaunselor yang menyantuni ibu dari pelbagai latar. Ada surirumah, bekerja, bekerja dari rumah, PJJ dengan anak dan sebagainya. Jika ibu ada tanggapan bayi nampak tak cukup susu, mengempeng sahaja dan sebab tulah ibu PERLU BERI BOTOL, kenapa tak cuba fahami FITRAH BAYI dahulu?
TENANGKAN BAYI GUNA BOTOL SUSU BUKAN PENYELESAIAN

Fitrah yang BAYI PERLU DITENANGKAN bukan dengan menyusu atau botol susu. Fitrah ni tak boleh diubah dan akan buat ibu tertekan bila tak faham. Sebab tu setiap kali webinar penyusuan yang saya anjurkan, mesti topik ni ini akan diketengahkan. Kita jemput konsultan yang khusus untuk isu ini. Sebab kita tak nak ibu terus tidak tahu.
Adakah dengan beri susu banyak dalam botol, bayi terus senyap sepanjang hari dan tak meragam? Jawapannya tidak. Jadi botol susu bukan penyelesaian.
Tapi ISU RAGAM BAYI yang perlu diselesaikan dulu. Fahami apa itu 5S, bagaimana bayi boleh ditenangkan bukan dengan MENYUSU. Bukan salah ibu menyusu kalau bayi tak tenang. Fahami juga fasa perkembangan mental dan apa itu grow spurt supaya ibu tak celaru dan faham kenapa ada masa bayi tak nak menyusu, ada masa bayi macam tak cukup susu.
Berhujahlah dengan ilmu. Upgrade ilmu selalu dan tidak guna atau rujuk pengalaman orang lain yang tidak tahu sehingga menjadikan ibu lebih keliru.

Kalau nak guna botol sekali pun, tahu akan keperluan. Bukan semata nak selesaikan isu bayi asyik menangis sahaja atau nak mengempeng. Bila yang asas ibu tak nak ambil tahu, pergilah menuntut ilmu. Tapi pastikan rujuk dengan mereka yang betul-betul tahu.
Selamat hari raya. Jom sama-sama kita gali ilmu.
Sumber: Nad Masrom, Kaunselor Laktasi


Mak marah Asyik Main Game? Tapi Boleh menang Hadiah! Tak Percaya? Jom Klik Sini…❤

Kalau hari-hari anak main game memang membimbangkan. Tapi sekarang ni kalau anak main game bukan lagi perkara pelik tau? Ya la! Main game je dah boleh menang pelbagai hadiah. Anda pun boleh join sekali. Bestkan?
Kata orang tua-tua, usaha tangga kejayaan tau! Jadi lagi  banyak anda main, lagi mudah la untuk anda menang. Tak percaya? Jom klik sini Potboy Groceries

BETUL KE? IKUTI 6 LANGKAH MUDAH INI DAN MENANG YE?❤

Senang je nak menang hadiah ni. Anda hanya perlu ikuti beberapa langkah mudah. First, anda hanya perlu download apps dan sign up. Lepas tu make sure anda log in setiap hari okay? Bukan apa setiap kali anda log in pada hari berikutnya anda akan dapat potboy gold secara percuma. Mudahkan?

Selain itu, ada game flying jelly yang anda boleh main secara percuma pada setiap 6 jam dan setiap satu mata flying jelly bersamaan dengan 1 potboy gold. Ha! Tengok tu! Main game je dah boleh kumpul potboy gold.
Lepas dah kumpul potboy gold yang banyak, anda boleh la pilih mana-mana hadiah yang disediakan dan boleh masukkan potboy gold anda dalam tender tersebut. Mereka yang masukkan potboy gold tertinggi akan diumumkan sebagai pemenang. Awesomenya? Hadiahnya superb-superb sangat!
Rugi lah kalau dah masukkan potboy gold dalam tender tapi tak menang! Jangan risau okay.. Bagi mereka yang tak menang tu, potboy gold anda akan dikembalikan dan anda boleh la masukkan untuk tender yang baru pulak. Memang berbaloi sangat-sangat kan? Tak rugi pulak tu..
HA! INILAH PEMENANG-PEMENANG BERTUAH POTBOY GROCERIES.. ❤
Bertuahnya pemenang ni dah la dapat buat extra income lepas tu menang Samsung s8 pulak tu. Jealousnya!
Menang jam tangan G-Shock? Wow bestnya! Jadi anda kena la join kalau nak menang hadiah yang awesome macam ni.
PANDORA? Biar betul? Mahal tu! Bertuahnya pemenang ini.
Wah! macam-macam hadiah menarik ada ni. Dari smartphone, barang kemas, jam dan pelbagai lagilah. Cemburu dengan pemenang-pemenang Potboy Groceries? Jangan lah macam tu ye! Kita pun boleh jadi haruslah download apps Potboy Groceries.
BANYAK LAGI YANG ANDA BOLEH MENANG! BEST GILAKAN?

Memang banyak sangat hadiah yang menarik untuk anda menang dengan Potboy Groceries. Jadi tak salah kalau benarkan anak-anak main game kan? Asalkan tak menganggu pelajaran. Anda pun boleh la join bersama. Makin eratlah hubungan dengan anak-anak nanti.
Jom Klik sini dan download apps Potboy Groceries sekarang!❤
https://play.google.com/store/apps/details?id=my.com.potboy (Android)
https://appsto.re/my/_Zrxjb.i (IOS)
POTBOY GOLD SIKIT? JOM SINGGAH FACEBOOK POTBOY GROCERIES UNTUK LEBIH POTBOY GOLD..❤
Wow! ada game lagilah.. Boleh menang potboy gold lagi.
Siap ada live lagi semata-mata nak berikan anda potboy gold secara percuma. Selain itu, ada juga Potboy Got Talent. Jom join!
Mudahkan nak kumpul Potboy Gold? Singgah ke Facebook Potboy groceries, lepastu main game, join live dan Potboy Got Talent dah boleh dapat hadiah. Ada lagi…Boleh shopping secara online barangan rumah. Ooooo…2 dalam 1 rupanya!❤

Potboy Groceries tawarkan penghantaran percuma barangan keperluan rumah tanpa sebarang had pembelian. Harga memang tip top tambahan pulak ada pakej-pakej istimewa, khas untuk pengguna Potboy Groceries. Tak perlu lagi bimbang.. Sebab Potboy Groceries ada semuanya dengan harga istimewa.
Klik sini untuk shopping online
http://potboy.com.my/?SID=oo0l241ulk22l3l2nln1qmpge1


Mak Mentua Share Resipi, Selama 35 Tahun Hidup, Pertama Kali Rasa Ikan Goreng Sesedap Ini!

Ikan goreng merupakan hidangan yang paling sedap dan mudah untuk disediakan. Ekoran itu, terdapat pelbagai petua goreng ikan yang boleh dipelajari dari orang-orang lama yang boleh membuatkan anda terkunci mulut kerana keenakannya.
Sebagaimana ikan goreng yang disajikan oleh mak mentua kepada Puan Nur Darwisya Qasdina ini, yang berjaya membuatkan dirinya terkelu lidah. Hal ini kerana, sepanjang dia hidup selama 35 tahun, ini kali pertama dia dapat menikmati ikan goreng yang sangat sedap rasanya! Apa pulak rahsianya itu?

Baca juga: Cara Simpan Lebihan Bahan Masakan, Rupanya Boleh ‘Frozenkan’ Je Barulah Tahan Lama!
SELAMA 35 TAHUN HIDUP PERTAMA KALI RASA IKAN GORENG SESEDAP INI!

Selama 35 tahun hidup, ini la first time makan ikan goreng sedap. Ikan goreng je kann itu pun nak kecoh orang cakap. Korang cuba buat baru tahu kecoh ke tak kecoh haha. Nikmat sangat rasa dia lain dari lain. Mak mentua yang ajar.

PETUA GORENG IKAN SEDAP & MUDAH DISEDIAKAN!
BAHAN-BAHAN:

Asam jawa
Garam
Serbuk kunyit

CARA PENYEDIANNYA:

1. Lumurkan bahan tu dekat ikan.
2. Nak perap kejap boleh.
3. Nak terus goreng pun boleh.

Ikan memang akan bertukar colour hitam. Sama jugak minyak pun akan tukar colour. Tapi rasa diaaa sedapp sangat.
Buat ratah memang tak sedar 2 atau 3 ekor sorang-sorang hadap. Cuba lah! Jangan kecam tau, even ikan goreng rasa dia memang padu kalau buat macam ni.
KAEDAH ‘ORANG LAMA’ TERNYATA MEMANG BERKESAN!
Siapa sangka kaedah ini sebenarnya telah digunakan oleh mak-mak dari dulu lagi seperti komen dari netizen.
Kita yang muda ini baru tahu tapi eloklah jika resepi ini viral dapat manfaat kepada semua terutama anak dara dan anak bujang. Manalah tahu dapat ikat perut si jantung hati dan mentua.

Sumber: Facebook Nur Darwisya Qasdina via Masak Apa Hari Ni..(MAHN)


Makan Pelbagai Sayur Berkacang Ini, Dapat Kawal Radang Kulit Akibat Ekzema!

Penyakit kulit ekzema adalah sejenis keadaan kulit yang menyebabkan kegatalan dan keradangan kulit. Seksanya ada penyakit ini, badan berpeluh pun tidak boleh sangat sampai mengganggu aktivit harian kita. Ia termasuklah kawalan rutin pemakanan.
Siapa sangka makan sayur berkacang boleh bantu kawal keradangan ekzema. Terdapat 4 jenis sayur kacang yang mungkin anda tak pernah tahu pun kebaikannya, namun didapati berkesan kepada sesetengah orang yang menghidapi ekzema. Jom baca!

Baca juga: Kenapa Bila Makan Sesetengah Buah Atau Sayur Boleh Kembang Urat? Ini Jawapan Pakar

KERADANGAN KULIT KERANA EKZEMA

4 SAYUR BERKACANG YANG WAJIB DIMAKAN KALAU NAK EKZEMA BERHENTI MERADANG

Bolehkah penghidap ekzema makan sayur berkacang? Agak-agak kalau makan sayur kacang bendi, kacang buncis, kacang panjang, kacang botol, kulit akan alergik dan gatal macam kita makan kacang tanah yang sinonim dengan allergy trigger foods tu tak?
Dulu Mizhana pernah tanya seorang pakar kulit pasal sayur-sayur kacang ni setiap kali appointment. Jawapan yang Mizhana dapat adalah:
“Ye awak jangan makan sayur kacang-kacang tu kacang buncis bagai tu gatal. Ni kulit awak teruk lagi kenapa ni? Kan saya dah pesan jangan makan ayam.”
Ini cerita 7 tahun lepas sebelum tahu ilmu pemakanan yang betul. Mari baca di setiap gambar kenapa sayur sayur ini bagus untuk ekzema.
4 SAYUR BERKACANG INI BOLEH BANTU KERADANGAN EKZEMA
1. KACANG PANJANG

Menurut kajian, kacang panjang dikenali sebagai exotic vegetable dan bagus untuk kesihatan kulit. Ini kerana kacang panjang sangat tinggi protein yang diperlukan untuk kuatkan kuku, kulit dan rambut serta penting bagi pembentukan acid amino untuk kulit.
Ia juga sayur yang bagus untuk detox badan yang banyak toxin ya. Juga terkenal sebagai sumber kalsium dari plant based bagi pengganti dairy. Dengan makan kacang panjang setiap hari sudah melengkapkan 4% keperluan kalsium tubuh.
Ibu hamil juga elok amalkan kacang panjang kerana ia tinggi folate, sumber asid folik semulajadi yang sangat tinggi dalam semua sayur. Tapi kalau tengah pantang bersalin dan badan banyak angin, sayur ni jangan dimakan ya.
2. KACANG BUNCIS

Kacang buncis tidak diketahui umum, bahawa ia dijumpai sebagai penawar kulit ekzema namun ia banyak dijumpai oleh naturopath healing dan perubatan ayurveda.
Siapa ingat saya pernah cerita masa kulit saya kronik dulu, saya mula ikut naturopath healing journey dan saya diwajibkan makan kacang buncis hari hari. Dengan izin Allah, kulit yang sedang meradang teruk boleh reda tiba-tiba padahal masa tu saya dah stop steroid dan tak ambil ubat dah.
Hanya fokus regime pemakanan yang betul untuk pulih ekzema. Rupanya menurut kajian, sayur kacang buncis adalah sayur yang tinggi sifat anti radang dan mampu kuatkan immunity kulit ekzema yang lemah dan mudah koyak. Ia juga membantu tubuh berdaya tahan terhadap stress serta serangan penyakit.
PS: Sayur kacang buncis tidak boleh dimakan mentah kerana berbahaya. At least celur air panas atau stir fry.
3. KACANG BENDI

Sayur kacang bendi atau nama mat sallehnya, Okra atau Lady Finger ini dikaji bagus untuk pemulihan leaky gut atau usus bocor which is punca ekzema utama.  Ini kerana ia sangat tinggi quercetin serta antioxidan semulajadi yang bagus untuk masalah autoimmune dan leaky gut.
Sayur bendi sangat bagus dicelur saja dan mudah dimakan dan disediakan sebagai ulam celur sampingan bagi penghidap masalah autoimmune.
4. KACANG BOTOL

Kacang botol yang tiada rupa botol ni juga ada yang panggil kacang botor, kacang kelisa atau kacang sirek. Khasiatnya untuk ekzema (penghidap ekzema tak boleh makan mentah, wajib dimasak) adalah kerana ia kaya trytophan yang dapat mengurangkan gejala sakit, serta bagus untuk kuatkan sistem pertahanan badan.
Rahsia baru yang ditemui dalam sebuah kajian juga adalah, kacang botol membantu penyerapan vitamin D dalam badan dengan optimum. Di mana masalah utama penghidap ekzema adalah tubuh mereka sinonim dijumpai kekurangan vitamin D hingga menyebabkan sakit ekzema.
Dalam sebuah kajian juga menyatakan kacang botol juga bagus untuk pesakit diabetes kerana ia dapat mengawal perembesan insulin dan paras gula dalam darah.
Sumber: Facebook Mizhana Padzi


“Makan 7 Biji Buah Cermai Ketika Kelaparan & Selit Doa Ibu, Kenyang Seharian..”- Pentingnya Rezeki Ada Barakah

Apabila ada barakah pada rezeki, jumlah makanan yang sedikit mampu mengenyangkan tubuh badan sepanjang hari. Itulah tanda besarnya kekuasaan Allah SWT. Sebagaimana pengalaman hidup yang dirasai Doktor Rizal Abu Bakar sewaktu zaman kecilnya, yang pernah kelaparan kerana tiada hidangan sarapan dan bekalan wang sebelum pergi ke sekolah seperti kebiasaannya.
Oleh kerana teringatkan doa yang pernah dititipkan emaknya apabila makanan sedikit, lantas ia dibaca. Selepas memakan tujuh biji buah cermai yang sedikit itu, dirinya seharian tidak berasa lapar. Malah, boleh lagi bermain bola. Jom ikuti kisahnya di bawah.

Baca juga: Ini Kedudukan Betul Solat Berjemaah Di Rumah, Imam Wanita Pun Tak Keliru Lagi!
INDAHNYA BILA ADA BARAKAH PADA REZEKI
Gambar hiasan: Google.com.

PERUT LAPAR TAPI TIADA MAKANAN YANG BIASA DISEDIAKAN OLEH MAK
Masa tu lapar betul. Perut berbunyi sakan. Sekejap sekejap keluar bunyi gerrruup gerrruup. Tanda lapar betullah tu.

Saya tengok bawah tudung tak ada makanan macam selalu. “Mak terlupa kot” kata saya dalam hati. Pagi tu adik saya ikut mak sekali. Dia tak sihat.
Masa tu mak baru mula berniaga. Pagi saya dengan adik saja dekat rumah biasanya. Kebetulan dia tak sihat jadi dia ikut mak pergi berniaga.
Saya mencari-cari juga kot kot ada makanan terselit dekat mana-mana. Tapi tak jumpa. Keroncong dalam perut makin kuat.
PANJAT POKOK BUAH CERMAI DAPAT 7 BIJI BESAR “KENYANGKAH?”

Saya buka pintu belakang rumah. Pergi keluar. Nak cari kalau kalau ada buah yang boleh saya makan. Tapi buah jambu masih kecil. Buah durian belanda pun masih cinonit.
Saya pandang kanan. Tengok pokok buah cermai. Buah banyak. Saya panjat pokok. Cari buah yang besar sikit.
Dapatlah 7 biji sebesar biji goli. Dalam hati terdetik, “kenyang ka dengan 7 biji buah cermai ni”. Dalam sedang berfikir tu saya turun pokok. Masuk rumah. Cari lesung batu.
Terus tumbuk. Biji buah cermai saya buang. Saya keluarkan isi. Masukkan dalam pinggan. Cari kicap. Ambil gula. Masukkan kicap dan gula. Kacau bagi sebati.
SEBELUM MAKAN TERINGAT PESANAN EMAK DENGAN SATU DOA BILA MAKANAN SIKIT
Gambar hiasan: Google.com.
Masa nak makan saya teringat pesanan mak. Mak selalu kata kalau makanan sikit, minta dekat Allah bagi kenyang. Kata “Ya Allah bagilah rezeki ini kenyangkan aku.”
Saya pun ucap ayat doa yang sama. Dalam hati terlintas kata “kalau mak kata kenyang nanti mesti kenyang”. Saya pun makan. Habis licin. Siap jilat lagi pinggan berkicap gula tu.
Lepas makan saya bersiap pergi sekolah. Biasanya mak tinggalkan 10 sen duit sekolah. Tapi cari tak jumpa.
Tapi Subhanallah. Sepanjang tengahari sampai petang tak rasa lapar. Walaupun tak makan masa waktu rehat sekolah. Siap main bola lagi.
Bila dah tua ni baru faham barokah pada rezeki. Banyak itu bukan limpahan. Sikit pun bukan bermaksud kurang. Barokah yang penting.
Mulai moment makan buah cermai tu, setiap kali nak makan saya doa “Ya Allah bagilah rezeki ni kenyang dan sihatkan aku.”
Power doa ibu ni. Sampai sekarang Alhamdulillah berkesan.
Sumber: Facebook DrRizal Abu Bakar


Berbuka Puasa Terus Makan Dengan Banyaknya! Ini 5 Kesan Boleh Dapat Terutama NO. 3 Itu!

Tahukah anda, makan banyak ketika berbuka puasa boleh mengundang pelbagai kesan. Penulis percaya, ramai pernah mengalami kesannya. Hal ini kerana, ia bukanlah perkara pelik apabila diri mengidam untuk menikmati pelbagai jenis makanan ketika berpuasa.
Lebih teruk lagi, sewaktu azan Maghrib berkumandang terus sahaja pelbagai makanan dimasukkan ke dalam perut tanpa memikirkan kesannya. Justeru itu, mari lihat 5 kesan makan banyak ketika berbuka puasa seperti di bawah.

Baca juga: Terasa Pedih Bila Bersama Kerana Vagina Terlalu Kering, Usah Risau Atasi Dengan Cara Ini
SEBAIKNYA KAWAL NAFSU MAKAN SEWAKTU BERBUKA

KESAN MAKAN BANYAK KETIKA BERBUKA PUASA
1. SENGKAK PERUT
Sengkak perut merupakan keadaan perut yang terlalu mengenyangkan. Apabila terlalu banyak makan, perubahan pada perut akan kelihatan sedikit kembung seperti buncit.

Kesannya, anda akan berasa sengkak perut kerana makanan yang dihadam pada waktu itu telah melebihi kapasiti normalnya. Rasa tidak selesa pada perut, biasanya akan mendorong anda menepuk-nepuk perut dengan harapan boleh mengurangkan rasa sengkak.
Secara umumnya, lama atau tidak tempoh rasa tidak selesa itu bergantung pada jenis makanan yang anda ambil. Tambahan pula, makanan berlemak dan kaya serat lebih sukar untuk dicerna berbanding jenis makanan lain. Di mana, ia akan mengakibatkan rasa tidak selesa itu menjadi lebih lama.
2. GERD
GERD adalah gangguan pencernaan. Ia disebabkan oleh asid gastrik yang mengalir dari perut anda kembali ke saluran makanan anda iaitu esofagus.
Beberapa isu gaya hidup yang boleh menyebabkan GERD termasuklah makan berlebihan. Makan secara berlebihan boleh membuatkan anda mengalami sesak nafas setelah berbuka puasa.
Selain itu, berat badan berlebihan, mempunyai kafein dan alkohol, dan makan coklat serta makanan pedas juga diantara simptomnya. Namun, pedih ulu hati adalah simptom GERD yang paling biasa.
3. MUNTAH
Muntah ialah tindakan mengeluarkan isi perut secara paksaan, melalui mulut atau hidung. Ketika perut tidak mampu lagi menanggung jumlah makanan yang banyak, salah satu kesan yang mungkin terjadi adalah muntah.
Ia merupakan mekanisme tubuh untuk mengosongkan perut yang terlalu banyak dengan makanan. Dorongan yang kuat untuk mengeluarkan makanan melalui muntah disebabkan oleh aktiviti perut yang terlalu sukar untuk mencerna makanan.
4. CEPAT MENGANTUK
Berasa mengantuk selepas makan merupakan kesan yang biasa terjadi, yang disebabkan oleh beberapa faktor. Salah satu faktornya adalah banyak mengambil makanan yang mengandungi gula yang tinggi.
Akibatnya, keadaan ini boleh mengganggu pelbagai aktiviti yang direncanakan. Misalnya, badan menjadi malas untuk beribadah kepada Allah SWT seperti melakukan solat Maghrib, Isya’ mahupun terawih.
5.  BERAT BADAN BERTAMBAH
Selain beribadah di bulan puasa, terdapat juga ramai individu mengambil kesempatan yang baik untuk mengamalkan diet. Ia bagi mendapatkan berat badan yang ideal.
Agar proses diet itu berjaya dilaksanakan, anda perlu makan secara bersederhana saat berbuka. ELakkan makan mengikut nafsu.
Hal ini kerana, biarpun anda tidak makan di siang hari, sekiranya nafus makan anda menggila sewaktu berbuka sudah pasti berat badan akan bertambah. Oleh sebab itu, jaga pola dan jumlah makanan anda sewaktu bersahur dan berbuka.
Sumber: Sehat Q / Cedars Sinai


Kenapa ‘Berangin’ Satu Badan Bila Makan Buah Cempedak?

Nampaknya musim buah cempedak sudah tiba! Bukan sahaja durian, malah buah cempedak ini juga menjadi kegemaran ramai terutama sekali apabila digoreng. Bukan itu sahaja, buah cempedak juga telah divariasikan dengan pelbagai antaranya menjadi biskut dan aiskrim.
Namun, bukan semua dalam kalangan kita yang mempunyai perut yang dapat ‘tahan’ dengan kesan pengambilan buah cempedak kerana akan mengalamu perut kembung. Tapi kenapa ada sesetengah kita yang tidak mengalami sebarang angin atau kembung selepas makan buah cempedak? Ini jawapannya.

KENAPA ADA ORANG PERUT KEMBUNG & ADA YANG TIDAK BILA MAKAN CEMPEDAK?

Menurut tweet dari pakar kimia, Che Puteh Osman di laman Twitternya, ini disebabkan oleh kehadiran oligosakarida, sejenis karbohidrat yang terdiri dari 3-10 unit monosakarida dan diikat dengan ikatan alfa-galaktosil. Sistem pencernaan manusia tidak boleh mencerna ikatan ini.

Ikatan ini diurai oleh bakteria di dalam usus dan menghasilkan gas hidrogen dan metana. Kehadiran mikroflora yang berbeza di dalam usus manusia mempengaruhi reaksi manusia apabila mereka mengambil makanan yang mengandung oligosakarida. Kita boleh mengurangkan kesan kembung ini dengan memasak terlebih dahulu karbohidrat ini. Selain itu, kunyah sehingga hancur dan minum air masak secukupnya.

Namun begitu, mereka yang mengalami masalah kesihatan tertentu setelah disahkan oleh pakar perubatan, seperti irritable bowel syndrome perlu mendapatkan nasihat doktor dan dietitian mengenai diet karbohidrat yang boleh mereka ambil.
Kenapa reaksi manusia berbeza-beza terhadap makanan tersebut?

Jawapannya, flora mikroorganisme di dalam usus adalah berbeza antara individu. Dan flora ini dipengaruhi oleh gaya hidup dan keturunan.Malah ada di antara ketidakhadaman ini disebabkan masalah kesihatan seperti tidak toleran kepada gluten, alahan pada makanan, dan irritable bowel syndrome. Masalah kesihatan ini memerlukan kepada pengesahan oleh doktor yang merawat.
Sistem pencernaan manusia tidak boleh mencerna karbohidrat yang diikat dengan ikatan beta-glukosidik dan ikatan alfa-galaktosil. Badan manusia boleh mencerna karbohidrat yang diikat dengan ikatan glukosidik alfa. Antara jenis karbohidrat dalam makanan:
a) Disakarida : Terdiri dari dua unit monosakarida contohnya sukrosa atau gula putih. Ia terdiri dari satu unit fruktosa dan satu unit glukosa. Enzim amlise dalam badan kita akan mencerna sukrosa kepada glukosa dan fruktosa.
b) Polisakarida: Terdiri dari lebih 10 unit monosakarida sehingga beribu unit. Contohnya kanji amilose dan amilopektin yang terdiri dari beratus unit glukosa, contohnya dalam beras. Enzim amilase dan glukosidase dalam badan akan mencerna kanji menjadi glukosa. Contoh yang lain adalah selulose. Walaupun selulose mempunyai beratus unit glukosa sama seperti kanji, tetapi ia diikat dengan ikatan glikosidik beta. Sistem pencernaan manusia tidak boleh mencerna selulose.
c) Oligosakarida: Terdiri dari 3-10 unit monosakarida. ia banyak di dalam sayur-sayuran dan buah-buahan. Lebih-lebih lagi buah-buahan tropika contohnya cempedak, nangka dan sukun. Buah nangka misalannya, mengandungi oligosakarida dari jenis raffinose, stachyose dan verbascose. Apabila ia diikat dengan ikatan alfa-galatosil, sistem pencernaan manusia tidak boleh mencerna oligosakarida.
Adakah saya perlu mengelakkan sayur-sayuran dan buah-buahan?
Goreng dulu sebelum makan.
Sebenarnya badan kita memerlukan serat larut air dan serat tidak larut air untuk kesihatan usus, selain dari nutrisi lain yang dibekalkan buah-buahan dan sayur-sayuran. Badan kita memerlukan serat dan karbohidrat pada kuantiti optimum. Apabila pengambilan berlebihan, pengambilan air juga harus tinggi.
Bayangkan selepas melahirkan, usus anda sedikit ‘relaks’ disebabkan oleh perubahan hormon yang mendadak. Anda pula tidak mengambil makanan tinggi serat. Akibatnya sembelit yang lebih menyakitkan dari melahirkan itu sendiri. Jadi amalan pantang 44 hari, 100 hari dan setahun sebenarnya adalah tidak berasas. Ini kerana makanan yang kita tidak toleran sebenarnya berbeza ikut individu. Kita tidak boleh pukul rata semua orang wajib berpantang makanan yang sama.
Penafian: Ini adalah tulisan umum tentang kimia tumbuhan dan kimia makanan. Tidak terpakai kepada pesakit yang perlu elakkan sesetengah buah tropika sebab diet khas seperti pesakit jantung, pesakit buah pinggang, dan lain-lain. Ikut nasihat doktor anda.
Sumber: Twitter @Che Puteh Osman,PHD


Makan Cili Pun Boleh Menangis? Lihat Bukti Lelaki Ini Menangis.

Cili ini dipanggil Bhut Jolokia. Ia juga dikatakan 400 kali lebih pedas dari sos biasa. Kalau anda, berani makan?


“Kicap Pun Dari Kacang Soya”- Pakar Tolak Mitos Kicap Menyebabkan Kulit Bayi Gelap

“Awak ni, asyik nak makan kicap je hitam kulit anak nanti tau…”
Makan makanan bersama kicap mungkin akan menjadi salah satu makanan yang ibu mengandung akan ‘mengidam’. Mana tidaknya, rasa yang yang sedikit masin dan manis ini pastinya akan menjadikan apa jua juadah enak! Tapi, ramai juga yang memberi pesanan kepada wanita hamil supaya menjauhi kicap kerana khuatir kulit anak akan menjadi gelap. Betul atau tidak? Ini adalah penjelasan dari pakar.

JANGAN MAKAN KICAP TU, NANTI ANAK GELAP!

“Jangan makan banyak sangat kicap tu. Kang anak yg dikandung tu jadi gelap, macam kicap tu gak! “- ujar makcik Senah kepada anaknya yang baru disahkan oleh doktor hamil dalam 4 bulan.

“Ko jangan degil dengar cakap mak. Keluarga kita semua putih putih cerah-cerah. Anak kakak ko si Betty tu, tengok anak dia dah itam legam, betty degil tknak dengar ckp mak dulu. Budak-budak skang ni bukan boleh ditegur sikit. Cakap kita kolot la ape lah. Padahal aku yg makan garam dulu dari korang tau” – tambah makcik senah bila anak yg dileteri itu mencebikkan muka bila ditegah makan kicap.

Masalahnya, betol ke makan kicap, anak yang dikandung tu boleh jadi gelap mcm kicap tu? Tapi digalakkan pula ibu mengandung ni minum soya banyak-banyak katanya anak boleh jadi putih ikut soya tu. Dia lupa ke yang kicap tu asalnya dari kacang soya sendiri? Pening oi pening! Meh ler saya nak explain sikit;
PENJELASAN DARI PAKAR

1. Warna makanan yang diambil tidak akan mempengaruhi warna kulit pada bayi. Ini kerana sistem penghadaman di dalam badan tidaklah bersambung dengan rahim. Makanan yang dimakan akan dicernakan di dalam sistem penghadaman dan di serap ke dalam badan.
2. Molekul yg sudah tercerna inilah yang akan diberikan kepada bayi melalui uri(placenta). Penggunaan molekul makanan yg tercerna tersebut tidaklah akan mempengaruhi warna kulit bayi.

3. Warna kulit yang gelap adalah disebabkan kehadiran kompaun melanin yang terhasil daripada sel melanocytes. Ada sesetengah orang yang mempunyai masalah dalam penghasilan sebatian ini dan kulit mereka akan kelihatan sangat putih. Bukan kulit je sangat putih, rambut dan kening mereka juga akan kelihatan putih disebabkan sebatian melanin juga banyak pada tempat tersebut. Mereka dikatakan penghidap penyakit Albino.
So dah jelas sebenarnya permakanan tak mempengaruhi warna kulit bayi. Tapi sebenarnya bergantung pada perwarisan genetik – iaitu warna kulit mak atau ayah bayi tu sendiri. Penyelesaiannya mudah saja, kalau nak sangat baby putih melepak, kenalah kawin dgn mat salleh yang putih melepak.
Ikhlas,
Doktor yang Tall, Dark & Ensem
Sumber : Muhammad Izzat


Betul Ke Makan Malam Punca Badan Jadi Gemuk? Kalau Dah Lapar Nak Buat Macam Mana…

Pengambilan makan malam yang teratur adalah penting untuk memastikan tubuh badan mendapat tenaga dan nutrien yang diperlukan untuk berfungsi dengan normal. Waktu makan malam yang paling disarankan adalah bermula 6 petang sehingga 8.30 malam supaya waktu makan ini tidak menjadi punca kegemukan badan.
Hal ini kerana, seringkali kita mendengar cakap-cakap orang ramai yang mengatakan bahawa makan malam boleh menyebabkan badan menjadi gemuk! Betul ke? Macam tak ada perbezaan sahaja berat badan walaupun makan malam yang banyak…

Baca juga: Pasangan Sebelum Berkahwin Kena Tahu Apa Itu Penyakit Talasemia, WAJIB Buat Checkup!
BETUL KE MAKAN WAKTU MALAM BOLEH JADI PUNCA KEGEMUKAN?

Ramai yang mengatakan bahawa makan malam boleh menyebabkan berat badan bertambah. Hal ini kerana salah satu faktor yang menyumbang kepada berlebihan berat badan adalah pengambilan makanan yang melebihi keperluan. Kalau dah malam tapi masih makan dalam kuantiti yang banyak, macam mana nak turunkan berat kan?

Oleh itu, penting untuk anda tahu bahawa makan malam yang sihat dan tidak melebihi keperluan kalori harian tidak akan mengakibatkan berlebihan berat badan. Apa yang penting adalah jumlah kalori yang diambil dalam sehari tidak melebihi apa yang sepatutnya.
Namun begitu, makan malam sering kali dikaitkan dengan masalah kegemukan disebabkan oleh beberapa faktor :
1.Makan malam biasanya masa untuk berkumpul bersama ahli keluarga
Kajian mendapati makan dalam kumpulan yang ramai mempengaruhi saiz hidangan. Kita akan makan lebih banyak semasa makan bersama orang lain daripada makan bersendirian. Kalau anda perasan setiap kali menjamu selera dengan keluarga dan rakan-rakan, pasti kita akan makan terlebih!
2.Langkau waktu makan
Bagi sesetengah orang khususnya kaum wanita, mereka sering ‘skip’ waktu makan ketika di siang hari. Tahukah anda bahawa inilah yang menjadi punca anda mengambil makanan berlebihan pada waktu malam.
3.Melepaskan stres
Setelah penat bekerja pada waktu siang, ramai dalam kalangan kita yang menggunakan makan malam ini bagi melepaskan tekanan. Oleh itu, makanan dijadikan sebagai bahan untuk melepaskan stres contohnya, dengan makan aiskrim dan kudap-kudapan yang mempunyai kalori yang tinggi.
4.Makan sambil menonton televisyen
Selepas dijadikan sebagai cara melepaskan stres pada waktu malam, makanan pada waktu ini juga dimakan sambil anda menonton televisyen. Beberapa kajian yang dijalankan menunjukkan perkaitan antara menonton televisyen dengan masalah kegemukan. Hal ini kerana semasa menonton televisyen, kita akan cenderung mengambil makanan yang tinggi lemak dan kalori seperti ais krim, coklat, kerepek, keropok dan sebagainya. Patutlah..

*Oleh itu, paling disarankan untuk anda makan malam lebih awal dan ambil lah makanan yang tidak berkalori tinggi pada waktu malam. Jangan disalahkan pula waktu makan kalau sepanjang masa asyik makan kuantiti seperti satu talam ya!
Sumber: MyHealth


Perlu Ke Makan Panadol Sebelum Atau Selepas Cucuk Vaksin?

Sudah pasti ramai dalam kalangan kita yang telah mengambil suntikan vaksin terutama bagi anda yang mengikuti program sukarela vaksinasi AstraZeneca yang bermula bulan lepas bukan? Ramai yang telah berkongsikan kesan sampingan yang dialami dan ini menjadi pertanyaan buat yang masih belum sampai giliran sama ada perlu atau tidak mereka makan ubat penahan sakit atau Panadol sebelum atau selepas dicucuk? Jadi ini jawapan dari ahli farmasi.
Perlu ke nak makan Panadol? Nak makan sebelum atau selepas vaksin?
CDC (USA) tak recommend ambil painkiller sebelum cucuk vaksin untuk prevent vaccine-related side effects. Ambil ubat sebelum vaksin ni macam konsep prophylaxis, nak cegah dulu sebelum kena.

Jadi, lebih selamat kalau ambil Panadol selepas cucuk vaksin kalau korang ada demam atau sakit-sakit badan je. Kalau takde, tak perlu makan panadol. Paracetamol singkatan PCM.

1.PANADOL ACTIFAST (PCM 500mg, sodium 173mg)

Fungsi sodium untuk cepatkan penyerapan PCM dekat usus kecil. So, kita akan dapat effect dengan lebih cepat.
Sodium tinggi, tak sesuai untuk patient ada darah tinggi.
Dos: 2 biji setiap 4-6 jam dalam sehari.
2.PANADOL OPTIZORB (PCM 500mg)

Ada calcium carbonate, alginic acic & crospovidone. Ubat akan lebih cepat hancur dalam badan. So, PCM lebih mudah & cepat diserap. Kesan seawal 15 minit.
Takde sodium, sesuai untuk patient ada darah tinggi.
Dos: 2 biji setiap 4-6 jam dalam sehari.
3.PANADOL EXTRA (PCM 500mg, caffeine 65mg)

PCM + caffeine untuk kurangkan sakit yang teramat sangat. Headache, migraine, back pain, sakit gigi dsb.
Tak sesuai untuk wanita pregnant & breastfeed sebab ada caffeine.
Dos: 2 biji setiap 4-6 jam dalam sehari.
4.PANADOL SOLUBLE (PCM 500mg, sodium 427mg)

Untuk patient yang susah nak telan ubat tablet. Just larutkan ubat dalam 1 gelas air.
Kandungan sodium tinggi, tak sesuai untuk patient yang ada darah tinggi.
Dos: 2 biji setiap 4-6 jam dalam sehari.
5.PANADOL MENSTRUAL (PCM 500mg, pamabrom 25mg)

Untuk wanita yang ada senggugut masa datang haid. Macam mana?
Pamabrom ada kesan diuresis; dia boleh singkirkan lebihan air yang terkumpul disebabkan perubahan hormon semasa datang haid.
Dos: 2 biji setiap 4-6 jam dalam sehari.
6.PANADOL EXTEND (PCM 665mg)

Ada 2 layer untuk panjangkan tempoh penyerapan ubat. Kesan ubat akan lebih lama iaitu sehingga 8 jam. Sesuai untuk pesakit kronik.
Tablet lain PCM 500mg, yang ni 665mg!
Dos: 2 biji setiap 6-8 jam (3 kali sehari je). Panadol lain 4 kali sehari.
7.Sebenarnya ada lagi Panadol lain, cuma tak famous sangat. Antara yang berdaftar di Malaysia:

PANADOL FOR COLD RELIEF PCM 500mg, Pseudoephedrine 30mg
PANADOL ALLERGY SINUS, PCM 500mg, Pseudoephedrine 30mg, Chlorpheniramine 2mg
PANADOL COLD + FLU – ND, PCM 500mg, Phenylephrine 5mg

Ingat ya, maksimum dos untuk paracetamol ialah 4000mg atau 4gram sehari. Jangan ambil lebih daripada yang sepatutnya.
Kurang sesuai untuk patient ada darah tinggi.
• Panadol Actifast (+ sodium)
• Panadol Soluble (+ sodium)
• Panadol Extra (+ caffeine)

Kalau refer journal ni, 250mg caffeine consumption boleh increase blood pressure by 4mmHg. So, walaupun takde sodium, Panadol Extra ada caffeine yang boleh increase BP jugak. Cuba elakkan.
Sumber: Amir Said


Makan Telur Bantu Kurangkan Masalah Memori & Fokus Anak, Boleh Buat Menu Wajib!

Sedia maklum, telur antara sumber makanan yang kaya dengan pelbagai khasiat seperti Choline, Vitamin B16, B12 dan folate. Pelbagai resepi berasaskan telur boleh dihasilkan dan dihidangkan kepada anak. Jadi tidaklah anak rasa bosan dengan menu telur yang sama saja.
Jika anak ada masalah memori dan fokus, jadikan telur antara menu wajib yang perlu ada di rumah seperti yang dikongsikan oleh Puan Ainini Zainal. Tapi, pastikan anak tiada alah pada telur dahulu.

Baca juga: Dr. Nasihat Jangan Beri Anak Makan Ayam Tak Masak, Bahaya Kuman Membiak!
MAKAN TELUR BANTU KURANGKAN MASALAH MEMORI & FOKUS ANAK, BOLEH BUAT MENU WAJIB!

Memang jika anak ada masalah fokus dan memori, telur antara menu wajib yang kita perlu bagi pada mereka. Yang ada alahan, memang dikecualikan, tapi kalau yang tak ada, jangan tinggalkan menu berasaskan telur, pastikan bagi setiap minggu. Pastikan, tau.

Telur ni sumber protein yang murah harganya jika nak dibandingkan dengan yang lain. Nutrisi memang terbaik. Hari ni saya tak mahu sebut tentang jenis telur biasa atau bebas hormon/antibiotik apa semua. Fokus kita tentang khasiat.
KHASIAT TELUR
Kuning telur mengandungi Choline, yang berfungsi meredakan keradangan pada otak dan meningkatkan fungsinya. Ia membantu komunikasi antara sel-sel otak dan kekalkan memori anak, dalam apa saja yang dipelajari, dilihat, dibuat setiap hari.
Otak kita ni seperti centre, pusat segala aktiviti dan fungsi badan. Ia berperanan untuk bantu jantung berdegup dengan stabil, paru-paru berfungsi dengan baik supaya anak dapat bergerak aktif, bagus derianya dan daya berfikir sentiasa baik.
MAKANAN MEMPENGARUHI FUNGSI OTAK

Sebab itu penting untuk kita jaga otak anak. Makanan yang mereka makan amat membantu kesihatan otak, mereka dapat fokus dalam proses belajar dengan baik, dapat ikuti dan dengar arahan dengan cemerlang.
Jaga bab makanan yang kita beri pada anak sebab ia mempengaruhi fungsi otak.
Paling penting, bila otak mereka dalam keadaan baik, behaviour juga akan tenang, tak mudah tantrum atau bertindak kasar, mudah mengamuk dan sebagainya.
KAJIAN TINGKAH LAKU ANAK BERDASARKAN MAKANAN
Pernah baca kajian tentang kumpulan kanak-kanak yang diberikan junkfood, tinggi gula/pewarna makanan yang banyak merosakkan sel otak dan kumpulan yang diberikan makanan semulajadi sahaja?
Apa hasilnya? Berbeza sangat behaviour kedua-dua kumpulan ini. Satu amat agresif dan sukar mengawal tingkahlaku, satu lagi lebih tenang dan mudah dikawal.
Itu belum sebut tentang kajian bagaimana makanan tinggi gula, MSG, pewarna tiruan, junkfood merosakkan sedikit demi sedikit sel-sel otak anak. Suka atau tak, ia kenyataan.
VITAMIN B16,B12 & FOLATE DALAM TELUR
Vitamin B16, B12 dan folate yang ada dalam telur juga berperanan besar membantu otak anak sihat. Jika B12, ia siap bantu regulatekan paras gula dalam otak. Mood lebih stabil, aktiviti harian anak lebih smooth, Insya Allah.
KEBAIKAN CHOLINE PADA MEMORI

Oh lupa nak sebut juga, Choline tadi juga dapat bantu otak anak hasilkan neurotransmitter untuk bantu stabilkan mood mereka. It’s a type of food which makes kids happy.
Banyak kajian yang kaitkan tentang fungsi Choline ni terhadap memory and mental function. Concentrated sources of Choline paling mudah dapat dalam telur. Anak, mak, ayah, semua bagus makan.
Anak dah bosan makan telur separuh masak?
Masya Allah banyak sangat idea masak telur yang kita boleh buat. Kalau search di internet, guna keyword EGG RECIPES IDEAS, cuba tengok semua gambar mengancam.
Possible tau untuk kita sediakan menu macam ni. Telur rebus, telur separuh masak, telur goreng dah bosan, cuba style lain. Kreativiti dan gabungan resipi dengan bahan-bahan sihat yang lain memang dapat bantu kita sediakan menu menarik yang anak tak bosan.
Sumber: Facebook Ainini Zainal


Perlukah Makan Asid Folik & Vitamin Semasa Mengandung?

“Betul ke kita kena makan vitamin semasa mengandung? Sebab ada sesetengah orang kata, kalau makan vitamin semasa mengandung ni, bayi dalam kandungan akan menjadi besar daripada normal?”
Sebenarnya kita harus mengikut nasihat yang doktor berikan kerana mereka sudah terlatih di dalam bidang ini.

Ada yang akan memberikan reaksi positif kepada pengambilan vitamin dan ada juga yang perlu mengambil suplemen di dalam bentuk lain.
Tetapi secara umumnya, vitamin adalah sangat baik untuk badan jika diambil di dalam dos yang disyorkan. Jangan pula ambil berlebihan sampai ‘overdose’ dan memberikan kesan negatif pula.

Ia biasanya dapat membantu kekurangan nutrien yang diperlukan dalam tubuh wanita mengandung, terutamanya yang mengalami ‘morning sickness’ yang teruk. Yalah, dalam keadaan mual begitu, memang tidak banyak makanan yang dapat masuk ke dalam perut untuk diproses bagi keseluruhan badan.

Foto Kredit: parentables.howstuffworks.com
Ibu Mengandung Perlukan Banyak Nutrien Tambahan
Ketika sedang mengandung, badan kita memerlukan lebih banyak nutrien daripada biasanya untuk membolehkan bayi membesar dengan sebaiknya. Oleh itu, kita perlu mengambil makanan tambahan bagi menampung keperluan tambahan tersebut.
Samada melalui pemakanan atau pun vitamin, sememangnya ia adalah penting bagi tujuan kesihatan ibu dan bayi.
Ada beberapa kes yang dilaporkan jika tidak mengambil vitamin, bayi lahir pra-matang boleh berlaku.
Antaranya ada yang dipaksa bersalin seawal bulan ke-7 dan ini akan menimbulkan banyak komplikasi yang lain.
Foto Kredit: momjunction.com
Pengambilan Vitamin Mengikut Dalam Dos Tertentu
Kebanyakan doktor akan menyarankan ibu-ibu mengandung untuk mengambil salah satu atau beberapa vitamin berikut:

6 mcg vitamin B12
70 mg vitamin C
400 IU vitamin D
10 mg vitamin E
400 micrograms (mcg) asid folik
200 ke 300 milligrams (mg) kalsium
150 micrograms iodin
17 mg besi
3 mg tiamina
2 mg riboflavin
20 mg niasin
15 mg zink

Apa Kepentingan Makan Vitamin Semasa Mengandung?
1. Vitamin B12
Vitamin B12 membantu dalan perkembangan otak, saraf dan salur darah. Ia juga dapat meningkatkan tahap tenaga, mood dan tahap stres semasa kehamilan.
2. Vitamin C
Vitamin C merupakan antioksidan dan membantu dalam meningkatkan ketahanan terhadap jangkitan dan penyembuhan luka. Ia juga dapat meningkatkan penyerapan zat besi di dalam makanan bagi mencegah anemia.
3. Vitamin D
Badan anda memerlukan Vitamin D bagi membantu mengekalkan tahap kalsium dan fosforus yang penting untuk tumbesaran tulang dan gigi bayi. Kekurangannya boleh menyebabkan pertumbuhan yang terbantut dan juga boleh mempengaruhi berat bayi secara keseluruhannya.
4. Asid Folik
Ini pil vitamin yang paling biasa diberikan oleh hospital kerajaan untuk ibu mengandung. Asid folik boleh mencegah kecacatan kelahiran tiub saraf, yang menjejaskan otak dan saraf tunjang.
Selain dari memakan pil yang mengandungi asid folik, anda juga boleh mengambilnya secara semulajadi dengan memakan sayur-sayuran hijau, kacang dan buah limau.
5. Kalsium
Kalsium juga penting bagi seorang ibu mengandung dengan mencegah kehilangan kepadatan tulangnya sendiri kerana bayi turut memerlukan kalsium untuk pertumbuhan tulangnya.
Biasanya, ibu yang alah terhadap susu atau produk tenusu akan diberi vitamin kalsium untuk membantu keperluan kalsium dalam badan.
6. Iodin
Iodin pula sangat penting bagi menjaga fungsi kelenjar tiroid sewaktu kehamilan. Kekurangan iodin boleh menyebabkan pertumbuhan fizikal yang terbantut, kecacatan mental yang parah dan kepekakan. Juga boleh menyebabkan keguguran dan lahir mati.
7. Zat Besi
Zat besi pula membantu dalam penghasilan darah bagi ibu dan bayi dan bertindak sebagai pembawa oksigen ke seluruh bahagian badan.
Selain mengambil vitamin, amalkan pemakanan seimbang dan lebihkan sayuran serta buah-buahan.
Rujuk Doktor Apabila Tidak Serasi Dengan Vitamin
Sekiranya pengambilan vitamin-vitamin di atas membuatkan anda mual atau muntah, anda boleh berbincang dengan doktor anda bagi memberikan anda alternatif. Sebagai contoh, sesetengah ibu yang mengandung lebih menggemari vitamin yang boleh dikunyah atau dalam bentuk cecair berbanding dalam bentuk kapsul.
Makan vitamin semasa mengandung adalah penting tetapi ia haruslah diambil di dalam dos yang disyorkan. Pengambilan vitamin secara berlebihan akan mendatangkan kemudaratan dan kekurangannya pula akan menyebabkan masalah lain.
Selain itu, ibu mengandung perlu sedaya-upaya mengamalkan pemakanan yang seimbang dalam memastikan kesihatan diri dan kandungan.


Umur Anak Dah Masuk 6 Bulan, Nak Bagi Anak Makan Dalam Kuantiti Macam Mana Ya?

Jika anak anda masih berada di bawah umur 6 bulan, maka agak tidak sesuai atau belum sampai masanya untuk mereka makan makanan keras atau ‘solid food’. Tetapi, apabila anak sudah mencapai umur 6 bulan, inilah masanya para ibu mula memberi makanan dan merangka menu diet untuk anak-anak.
Paling penting sekali ada untuk anda tahu makanan apakah yang sesuai untuk diberikan kepada si manja. Mestilah kita mahukan pemakanan yang sihat bukan? Jadi, jom kita baca penerangan yang lebih jelas tentang makanan apakah yang sesuai diberikan untuk anak-anak selepas umur 6 bulan.

Pemakanan bayi dan kanak-kanak selepas 6 bulan

Salam pengetahuan kepada semua kawan-kawan diba. Hari ni kita nak bercerita mengenai pemakanan bayi selepas 6 bulan atau 180 hari. Semestinya diba bercerita mengenai kanak-kanak yang sihat bukan bayi yang pramatang atau yang sakit. Jom baca!

Setiap kanak-kanak mempunyai hak untuk mendapatkan pemakanan nutrisi yang lengkap. Kanak-kanak yang diberi cukup makan, pada waktu yang betul mengikut perkembangan mereka lebih cenderung untuk bertahan hidup (survive), membesar, berkembang dan belajar. Mereka lebih bersedia untuk maju ke hadapan walaupun menghadapi penyakit, musibah atau krisis. Kini, kanak-kanak kecil dan pengasuh semakin terdedah dengan makanan yang rendah nilai nutrisi termasuklah makanan pelengkap dikomersil dan makanan terproses yang mengandungi gula, garam, lemak tepu dan lemak trans yang murah, mudah didapati serta mudah disediakan untuk kanak-kanak kecil.

Kenapa diet kanak-kanak penting semasa fasa pemberian makanan pelengkap?

Kualiti diet kanak-kanak sangat penting sebelum berusia 2 tahun berbanding fasa yang lain. Pemberian makanan pelengkap yang bersesuaian serta amalan pemberian makanan yang baik menyumbang kepada kelangsungan hidup, pertumbuhan dan perkembangan kanak-kanak. Selain itu dapat mengelakkan kekurangan mikronutrient, morbiditi dan obesiti di kemudian hari. Kualiti diet berkait rapat dengan status nutrisi. Kanak-kanak yang diberi makan sekurang-kurangnya tahap minimum diet yang diterima (minimum diet acceptable) tidak mudah menjadi bantut atau kurang berat badan.

Sekurang-kurangnya satu (1) dari tiga (3) kanak-kanak mengalami sama ada malnutrisi atau berlebihan berat badan menurut kepada World’s Children 2019; Children, food, and nutrition. Bantut memberi kesan kepada 149 juta kanak-kanak bawah 5 tahun seluruh dunia, menyebabkan kesan negatif terhadap ciri fizikal, pertumbuhan kognitif serta pertumbuhan mereka. Kanak-kanak yang terkesan dengan bantut seterusnya membesar menjadi orang dewasa yang bantut, dan ibu yang bantut cenderung untuk mendapat anak bantut.
Manakala susut mempengaruhi lebih dari 49 juta kanak-kanak bawah 5 tahun seluruh dunia, meningkatkan risiko jangkitan penyakit dan kematian. Kekurangan berat badan bertanggungjawab sehingga 45 peratus kepada kematian kanak-kanak bawah 5 tahun.
Apa yang patut kanak-kanak makan?

WHO dan UNICEF mencadangkan bayi diberi susu ibu sahaja dari lahir sehingga 6 bulan. Pada 6 bulan, kanak-kanak sepatutnya diperkenalkan makanan pelengkap mengikut umur, selamat dan bernutrisi di samping meneruskan penyusuan susu ibu. Diet yang sesuai semasa tempoh pemberian makanan pelengkap sepatutnya kaya dengan nutrient, tanpa tenaga, lemak tepu dan lemak trans yang berlebihan, tiada tambahan gula dan garam.
Diet yang sesuai semasa tempoh pemberian makanan pelengkap dikategorikan sebagai yang pertama; pemakanan yang pelbagai (dietary diversity). Makanan pelengkap yang baik perlulah mempunyai kepelbagaian dari kumpulan makanan setiap hari: (1) susu ibu; (2) bijirin dan ubi-ubian; (3) kekacang, kacang dan biji (seeds); (4) hasil tenusu (susu, yogurt dan keju); (5) sumber haiwan ( daging, ikan, ayam);(6) telur; (7) buah-buahan dan sayur-sayuran yang kaya dengan vitamin A (lobak merah, mangga, sayur berdaun hijau gelap, labu, keledek); dan (8) buah-buahan dan sayur-sayuran yang lain.
Kanak-kanak yang menerima pelbagai jenis makanan akan kurang mendapat risiko kekurangan mikronutrient seperti vitamin A, zat besi, kalsium, tiamin, asid folik, zink, vitamin B6 dan vitamin B12. Untuk mencapai tahap minimum kepelbagaian, 5 (lima) dari 8 (lapan) kategori kumpulan makanan diperlukan.

Kanak-kanak kecil mempunyai kapasiti perut yang terhad, oleh itu mereka perlu makan makanan yang kaya dengan nutrisi walaupun kuantiti kecil untuk memaksimumkan jumlah nutrisi yang masuk dalam setiap suapan. Contoh makanan yang padat dengan nutrisi seperti daging, telur dan sumber haiwan dan kekacang seperti kacang tanah. Bijirin atau bubur sumber tumbuhan mungkin mengenyangkan tetapi makanan tersebut tidak menyediakan tenaga, protein dan mikronutrient yang cukup untuk memenuhi jurang di antara susu ibu dengan keperluan nutrisi kanak-kanak.
Kualiti lemak dalam makanan kanak-kanak juga penting. Rantaian asid lemak tidak tepu terutamanya asid lemak omega 3, yang selalunya dijumpai dalam ikan (seperti ikan sardin, keli dan terubuk), makanan laut, kacang, biji, kacang soya dan minyak tumbuhan – menggalakkan perkembangan kognitif dan motor dalam kanak-kanak. Mungkin agak sudah biasa yang diberi nasihat, elakkan makanan atau minuman yang manis atau tiada nutrisi. Ia akan menyebabkan berlebihan tenaga dan karies gigi. Ia juga akan menyebabkan kanak-kanak sudah terbiasa dengan mengambil makanan yang tinggi gula. Selain itu akan menyebabkan berlebihan berat badan.
Kesimpulannya, kita perlu peka dengan perubahan ketara pada anak-anak terutamanya bawah usia 2 tahun. Makanan yang pelbagai dan mengikut porsi yang betul mengikut umur penting untuk memastikan kanak-kanak mendapat mikronutrien yang mencukupi mengikut umur mereka. Jom cuba. Senang je.
Sumber: Unit Pemakanan Daerah Hulu Langat Selangor


Inilah Panduan ‘Portion’ Makanan Yang Betul Untuk Anak Umur 6 Bulan Hingga 3 Tahun

Apabila si manja sudah mencapai umur 6 bulan, pemberian solid food sudah boleh dijadikan rutin makanan seharian. Pada waktu inilah si ibu akan lebih bereksperimen dengan deria rasa si manja sama ada mereka gemar atau tidak dengan jenis makanan yang diberi.
Rupa-rupanya, ibu bapa disarankan untuk mengikut portion atau sukatan kandungan makanan yang sesuai supaya anak-anak tidak terkejut dengan makanan pejal yang diberi.  Berdasarkan perkongsian dari si ibu ini mengenai portion yang sesuai diberikan oleh si manja, beliau mendapat info tersebut dari klinik kesihatan yang dikunjungi. Mungkin anda pun boleh jadikan ini sebagai panduan dan perlulah merujuk klinik kesihatan anda sendiri untuk maklumat lanjut ya.

PORTION YANG BETUL BERI ANAK KECIL MAKAN

Pagi tadi sambil tunggu doctor sempat hadir presentation penyediaan makanan bayi mengikut umur oleh pelajar kolej pikom di Klinik Kesihatan Gombak.

Saya dulu silap, saya ingat 6 bulan tu start dengan puree buah dulu kemudian baru bubur nasi. Tapi sebenarnya, kena start dengan bubur nasi kosong dahulu tanpa perisa. Kerana baby belum ada deria rasa, kemudian baru perkenalkan rasa rasa yang lain sperti buah, ikan, ayam, bayam. Masuk 9 bulan kena add minyak dalam menu. Contoh sesudu kecik minyak zaiton kerana mereka perlukan sedikit lemak.

Umur setahun mohon jangan blend makanan lagi kesian anak. Perkenalkan family food seawal setahun. Kat bawah ni details sample food mengikut peringkat umur. Oleh kerana ramai yang telah share dan like posting ini, sebarang pertanyaan dan kemusykilan sila rujuk buku panduan pemakanan bayi atau pegawai pemakanan klinik masing-masing. Posting ini adalah bertujuan untuk rujukan peribadi.
1. 6 bulan

Untuk minggu pertama hanya perkenalkan bubur nasi sahaja tanpa perisa. Gambar atas bowl kiri bubur putih cair. Bukan puree buah ye. Bubur nasi kosong yang diblend. Cair.
Minggu kedua. Hari pertama kenalkan dengan sayur/protein seperti bayam/sawi/carrot/ayam/ikan. Satu hari satu jenis makanan. Untuk 3/4 hari. Kemudian hari ke 5 cuba mix nasi + sayur+ protein. Minggu ke 3 dan seterusnya. Mix nasi+sayur+protein. Seperti dalam gambar bubur warna hijau tu. Sebagai snek boleh blend halus pisang/betik/ sepertt dalam gambr diatas. Continue sehingga 8 bulan.
Ps: sawi/bayam ambil daun sahaja. Blend.
2. 9 bulan

Makanan yang sama tapi texture dia berbeza. Smash/Lenyek, boleh blend tapi jangan terlalu halus. Biarkan gusi/gigi bayi belajar mengunyah makanan. Sebagai snek boleh diberi buah.
Correction:
Pihak klinik kesihatan Gombak Setia (KKGS) telah menghubungi saya pada hari ni 11/4 mengenai kesilapan minum petang iaitu menu biskut dan air milo. Pihak KKGS menegaskan bahawa mereka tidak menggalakkan menu biskut dan air milo diberi kepada baby dibawah 1 tahun. Serta menegaskan bahawa pihak yg memberi presentation adalah dari pelajar kolej swasta dan bukan kkia.
3. 1-3 tahun

Family food. Portion nasi ialah 4 senduk sehari. Train minum air suam bukan air manis/air sejuk. Ikan kembung sebelah. Betik. Sup sayur. Pelbagaikan family food.
Sumber : Nurmaiza Ab Ghani


Doktor Kongsi Resipi Anti Anemia, Makan Kerabu Sayur Ini Yang Kaya Zat Besi!

Anemia merupakan keadaan seseorang yang mempunyai kurang darah merah di dalam badan. Kalau anda nak tahu terdapat makanan anti anemia yang boleh dicuba untuk diamalkan sebagaimana perkongsian dari Doktor Rizal Abu Bakar.
Tak lain dan tak bukan ia adalah resepi kerabu bayam Brazil. Di mana, sayur ini memiliki banyak manfaat untuk kesihatan tubuh badan. Jom usaha dengan cara ini pula, semoga diberikan kesembuhan.

Baca juga: Bukan Snek Biasa-Biasa! Rupanya Boleh Kurangkan Rasa Lapar Lepas Makan & Bersifat Antikanser
MAKANAN ANTI ANEMIA!

RESEPI ANTI ANEMIA
Anemia ialah keadaan badan kurang darah merah. Menyebabkan:

badan cepat letih
jantung kerap berdebar
pening kepala
tekanan darah rendah

Cara atasinya? Elak minum kopi. Selain tinggi kafein, polifenol kopi ganggu 90% penyerapan iron dalam tubuh. Ganti dengan makanan tinggi iron dan vitamin C.
Ini resepi sihat, sedap dan senang guna bayam Brazil. Salah satu makanan favourite saya ni. Bayam Brazil tak berlendir. Rangup dimakan sebagai ulam. Makanlah bayam Brazil kalau mahu:

Elak premature aging.
Nak awet muda.
Mengelakkan sembelit.
Kaya folic acid dan iron untuk ibu hamil.

Kalau tiada, gantikan saja dengan mana mana ulam pilihan hati.
RESEPI KERABU BAYAM BRAZIL MAKANAN ANTI ANEMIA
BAHAN-BAHAN:

Segenggam bayam Brazil (celur sekejap)
1 mangkuk lala/kupang (rebus dengan serai)
1/2 kuntum bunga kantan (hiris halus)
1/2 mangga epal (hiris halus)
2 tangkai cili besar merah (potong halus)
1/2 biji bawang besar (hiris halus)
Sedikit perahan jus limau nipis
Sedikit garam & gula kelapa

Gaulkan kesemua bahan di atas jadi kerabu.
Boleh ganti garam dan gula kelapa dengan serbuk ‘Ni Lagi Sedap’.

Mudah bukan? Cubalah.
Sumber: Facebook DrRizal Abu Bakar


Menguap & Mengantuk Sepanjang Hari? Ambil 7 Makanan Ini, Confirm Celik Mata Terus!

Tidur yang cukup dan berkualiti penting untuk tubuh badan supaya sentiasa bertenaga untuk melakukan aktiviti sepanjang hari. Kata orang kalau nak hilang mengantuk, kena minum kopi. Tapi sebenarnya selain kopi ada beberapa makanan anti mengantuk anda kena tahu.
Kalau amalkan, confirm terus celik mata dan kekal aktif  melakukan kerja harian. Nak tahu apa? Kena baca artikel ini sampai habis.

Baca juga: Bukan Hanya Boleh Merawat Masalah Kencing Manis, Ini 7 Khasiat Labu Air Anda Kena Tahu
7 MAKANAN ANTI MENGANTUK, TERUS CELIK MATA

1. TELUR

Sebiji telur mengandungi protein dan lemak yang sihat menjadikan anda kenyang dan tenaga berterusan sepanjang hari. Telur adalah sumber hebat untuk pelbagai vitamin dan mineral, termasuk zat besi, kolin, vitamin D, dan vitamin B-12.
Kuning telur adalah bahagian paling berkhasiat kerana mengandungi vitamin dan mineral telur. Kajian mendapati bahawa telur tidak menyebabkan kolesterol dalam darah meningkat.
2. AVOKADO
Avocado kaya dengan vitamin, mineral, dan lemak sihat memberikan tenaga kepada badan yang akan bertahan selama berjam-jam.
Jadi, setiap pagi boleh amalkan makan buah avokado atau tambah ke dalam smoothie untuk dapatkan minuman lazat berkrim dan kekal bertenaga sepanjang hari.
3. TEMBIKAI
Buah ini mengandungi 90 peratus air, membekalkan pelbagai vitamin, mineral, anti oksidanm asid amino L-citrulline, yang boleh membantu mengurangkan kesakitan otot.
Untuk mengelakkan mengantuk di tempat kerja, mulakan hari anda dengan semangkuk tembikai.
4. KURMA
Selain rasa manis yang menakjubkan, kurma mudah dihadam oleh badan dan memberikan rangsangan tenaga segera kerana kandungan kalsium, fosforus, kalium, magnesium, zink, dan besi yang tinggi.
Amalkan kurma setiap hari sebelum memulakan aktiviti atau tambah ke dalam smoothie untuk rasa manis. Memang sedap!

5. DARK CHOCOLATE
Kajian oleh British Medical Journal menjelaskan bahawa dark chocolate boleh membantu sistem penghadaman, meningkatkan fungsi otak dan juga memainkan peranan dalam perkembangan otak.
Sekiranya anda mengantuk, pasti tenaga berkurangan kan? Jadi, dark chocolate boleh membantu menghilangkan rasa mengantuk kerana mengandungi theobromine.
6. BADAM
Badam mengandungi protein serat dan lemak sihat tak tepu yang baik untuk kesihatan. Makan segenggam badam sebagai snek akan memberi anda lebih tenaga untuk melawan rasa mengantuk.
7. STRAWBERI
Strawberi bukan sahaja mengandungi vitamin C malah ia juga kaya dengan serat yang boleh membuatkan rasa kenyang dan mengelakkan anda mengantuk.
Sekiranya sebelum ini anda rasa mengantuk setiap pagi, cuba tambahkan senarai makanan di atas untuk melawan keletihan. Semoga bermanfaat!
Baca juga: Bukan Setakat Sedap & Manis, Buah Mata Kucing Rupanya Banyak Khasiat Untuk Tubuh Badan
Sumber: Healthline


10 Jenis Makanan Yang Membuatkan Anda Kelihatan Lebih Muda

Kebanyakan permasalahan tentang kecantikan boleh diselesaikan hanya dengan cara memilih pemakanan yang betul. Pemakanan yang baik bukan sahaja boleh mengecilkan saiz pinggang anda dan membina sistem imun tubuh badan anda, malah ia juga boleh memberi manfaat dari aspek kecantikan seperti memgurangkan kedutan, menjadikan rambut kelihatan lebih bermaya serta menguatkan kuku yang rapuh.
“Diet anda mempengaruhi secara langsung penampilan seharian anda serta memainkan peranan yang penting ketika anda menginjak usia tua” kata Dr Joshua Zeichner.

Zeichner berkata lagi, salah satu penyelesaian tersebut adalah melalui pendekatan bijak yang dikenali sebagai “pelan pembinaan blok kulit dan rambut yang sihat” – yang terdiri daripada 1001 khasiat, mineral, asid lemak serta antioksidan untuk melindungi badan anda daripada kerosakan disebabkan tekanan persekitaran.
Di bawah ini merupakan beberapa jenis makanan yang mesti termasuk dalam senarai runcit anda jika anda ingin mendapatkan kecantikan diri yang sebenar.

Makanan Awet Muda
1. Kopi

Secawan kopi setiap pagi bukan sahaja memulakan hari anda, malah kopi mempunyai sebatian bioaktif yang boleh membantu melindungi kulit anda daripada melanoma (kanser kelima paling utama di Amerika Syarikat), berdasarkan sebuah laporan terbaru dalam Jurnal Institut Kanser Kebangsaan.
Para penyelidik mendapati bahawa lebih banyak seseorang itu mengambil minuman kopi, semakin kurang risiko mereka untuk mendapatkan penyakit ini: Mereka yang minum empat cawan setiap hari mempunyai risiko 20 peratus lebih rendah risiko pembentukan melanoma malignan dalam tempoh 10 tahun berbanding individu yang tidak mengambil kopi.
2. Tembikai
Foto Kredit: hdwalpapersnew.net
Buah kegemaran orang ramai pada musim panas ini kaya dengan lycopene.
“Lycopene memberikan buah tembikai dan tomato warna merah serta bertindak sebagai antioksidan dan membantu mencegah kerosakan UV pada kulit” kata seorang pakar pemakanan; Keri Glassman, RD, pengasas NutritiousLife.com.
Para penyelidik juga percaya bahawa tembikai mengandungi sebanyak 40 peratus lebih fitokimia berbanding tomato mentah; bersamaan dengan SPF 3, jadi makan tembikai bagi meningkatkan pelindungan kulit anda terhadap cahaya matahari.
3. Buah delima
Foto Kredit: momsavenues.com
Biji buah yang hebat ini kaya dengan khasiat seperti vitamin C yang bertindak sebagai antioksidan, seterusnya menghalang pembentukan garis-garis halus, kedutan serta kekeringan kulit dengan meneutralkan radikal bebas yang menyerang kulit.
Satu kajian dalam American Journal of Clinical Nutrition mendapati bahawa pengambilan banyak vitamin C dapat mengurangkan potensi berlakunya kekeringan dan kedutan kulit pada wanita pertengahan umur. Buah ini juga kaya dengan fitokimia seperti antosianin (yang membantu meningkatkan pengeluaran kolagen, seterusnya menegangkan lagi kulit wajah) dan asid ellagic (sejenis bahan kimia semula jadi yang boleh mengurangkan keradangan berpunca daripada kerosakan UV).
4. Blueberi
Tingkatkan seri wajah anda dengan mengambil buah bluberi. “Buah ini merupakan sumber vitamin C dan E (dua antioksidan yang berfungsi sejajar untuk mencerahkan kulit, tona wajah yang tidak sekata dan mencegah kerosakan disebabkan radikal bebas), serta diperkaya dengan arubtin, iaitu derivatif semulajadi hydroquinone yang bertindak sebagai pencerah kulit” kata Zeichner.
5. Udang Galah
Udang galah merupakan makanan laut yang kaya dengan zink serta mempunyai ciri-ciri anti-keradangan yang boleh membantu merawat pelbagai masalah kulit termasuk jerawat.
“Zink akan mempercepatkan pertumbuhan sel-sel baru kulit” kata Dr. Whitney Bowe, professor penolong klinikal dermatologi di Sekolah Perubatan Icahn di Gunung Sinai. “Itulah sebabnya anda boleh mendapati terdapat banyak ubat jerawat yang menggunakan zink sebagai nutrien di dalam kandungannya.”
Malah, kajian menunjukkan bahawa orang yang mempunyai masalah jerawat mempunyai tahap zink yang lebih rendah berbanding orang yang berkulit normal.
6. Kale
Foto Kredit: wikipedia.org
Antara khasiat yang boleh didapati di dalam sayuran berdaun hijau ini adalah vitamin K (ia menggalakkan pembekuan darah yang sihat, seterusnya mengelakkan dari pembuluh darah di sekitar mata tidak pecah dan menyebabkan rupa anda sama seperti watak di dalam cerita Walking Dead) dan banyak zat besi.
“Zat besi yang tidak mencukupi di dalam diet anda boleh menyebabkan kulit anda kelihatan pucat, dan salur darah di bawah kulit anda lebih jelas kelihatan” jelas Dr. Howard Murad, Profesor Madya perubatan klinikal di UCLA. Untuk mendapatkan manfaat yang maksima, makan sayuran yang telah dimasak, bukannya dimakan mentah.
7. Telur

Kuku tangan dan kaki anda diperbuat daripada protein, maka kekurangan zat protein boleh menyahaktifkan talon lembut.
Pastikan kuku anda tidak menipis dan rawat kuku anda dengan cara yang betul: “Telur adalah sumber Biotin yang baik, ia merupakan sebuah vitamin B kompleks yang menghasilkan asid amino, yang kemudiannya menjadi blok binaan protein” kata Dr. Frank Lipman, pengarah Pusat Kesihatan Eleven-Eleven di New York.
8. Kacang Walnut
Asid lemak Omega-3 (terdapat dalam minyak semula jadi yang mengekalkan kelembapan rambut anda) dan vitamin E (yang membantu membaiki folikel yang rosak) adalah dua rahsia di sebalik rambut yang kuat dan bersinar-dan kacang ini kaya dengan kedua-dua zat tersebut, kata Lipman.
Anda hanya perlu makan 1/4 cawan sehari. Tambahan pula, walnut kaya dengan zat kuprum, yang akan membantu memelihara warna semula jadi rambut anda: Kajian menunjukkan bahawa kekurangan mineral tersebut boleh menjadi faktor berlakunya uban lebih awal.
9. Avokado
Berikut merupakan sebab mengapa anda perlu menyukai buah Avokado: Buah-buahan yang kaya dengan asid oleic dan asid lemak omega-9 membantu kulit anda mengekalkan kelembapan pada lapisan luar kulit dan memastikan ia terus lembut dan anjal, kata Bowe.
10. Tembikai Cantaloupe
“Tembikai jenis manis ini mengandungi beta karotena, atau vitamin A, yang dipercayai membantu mengawal pertumbuhan sel-sel kulit pada kulit kepala dan juga sebum di lapisan luar kulit”, kata Zeichner. Ini boleh mengelakkan liang kecil daripada tersumbat dan menyebabkan kepingan pada kulit.
Akhir kata
Kita, kita sudah mengetahui jenis makanan awet muda yang mudah diperolehi. Carilah dan akanlah dari makanan-makanan yang halal. Semoga dalam kita menjaga diri untuk menjadi cantik secara luaran, biarlah dalaman juga cantik.
Sumber asal: health.com


Maintain Fresh, Ini Tips Untuk Mak Yang ‘Tak Berapa Rajin’ Masak Makanan Bayi Selalu

“Malasnya nak prepare makanan yang fresh untuk anak aku ni, letih rasa nak tidur je…”
Sudah sinonim dalam kalangan ibu bekerja apabila akan datang mood ‘malas’ untuk masak makanan bayi. Tidak dinafikan, menyediakan makanan untuk anak kecil akan mengambil masa yang lebih lama kerana menu makanan perlu lebih teliti dan menitikberatkan kandungan khasiat dalam makanan tersebut. Jadi, buat ibu-ibu yang tak berapa nak rajin masak tu, ini adalah tips untuk anda ‘cepatkan masa’ penyediaan makanan tapi masih fresh!

CARA NAK MASAK FRESH MEAL UNTUK BAYI DALAM MASA YANG CEPAT
Tips ni hanya applicable untuk not-so-rajin-kind-of-mom tapi still nak prepare fresh meal for the baby.
Sis guna Rusch food processor. Sangat mudah. Paling best sebab

1. Blade boleh buka so senang untuk cleaning process

2. Pengisar dia manual so senang nak buat variety texture of meal.
Caranya (boleh rujuk gambar) :
1. Malam
Ni beras yang direndam pada waktu malam.
-Potong basuh sayur semua bersih bersih letak dalam tupperware dan masukkan dalam peti ais bawah (chiller). Sebelum masukkan dalam chiller, masukkan sekali ayam/ikan/sayur mcm celery yang kita bekukan (tgk gmbr) sekali dlm tupperware tu. Bahan yang dibekukan tu tak perlu dikisar sebelum dibekukan. Cukup dipotong bersih letak dalam bekas ais dan dibekukan.
Ni contoh sayur yang sis frozen kan. Potong dan basuh letak dalam bekas ais letak air . Nanti nak guna just masukkn dlm tupperware sayur. Ayam dan ikan pun sama.
Ni la rupa sayur sayur yang siap dipotong dibasuh bersedia untuk masuk chiller. Bila bgn pagi sayur still fresh and ayam/ikan pun dah defrost. Dalam kiub ais tu ayam . Sebelum kukus pastikan air semua buang dulu ye!
– Beras basuh dan rendam dalam air.
2. Pagi
Sebelum dikukus. Susun elok elok. Dalam botol avent tu beras, kat tepi tepi tu letak la ayam ke ikan sekali dengan sayur pilihan kit
– Keluarkan tupperware yg ada sayur dan ayam/ikan, buang air dan masukkan dalam bekas pengukus.
– Buang air rendaman beras dan gantikan dengan air panas. Masukkan dalam bekas pengukus. Sia guna botol susu avent yg 4oz sebab muat elok dalam bekas pengukus rusch dan tak berani nak guna bekas plastik biasa sbb takut tak tahan panas.
Dah siap kukus buang la air kukusan tu sebelum kita mula blend.
– Kukus semua sekali dalam 30-45min. Air dalam bekas isi air pengukus tu tambah bila perlu tak nak bagi kering sgt air dalam tu.
– Bila dah 30-45min boleh tutup suis atau tunggu je dia off sendiri. Angkat semua buang air dalam bekas pengukus, pastu masukkan sayur2 ayam tu semua. Kemudian air yang dalam bekas nasi tu buang dan nasi tu masukkan sekali dengn sayur ayam semua untuk dikisar.
Haa ni hasil beras dh di masak. Air tu kita buang du ye sebelum masuk pengisar
– Kemudian kisar ikut kemahuan kita. Siap kisar isi dalam bekas makan. Bila nak makan tambahlah evoo. Siap!
Sedia untuk dikisar.
Done bubur. Asing siap siap untuk breakfast and dinner. Lunch sofea makan buah
Sangat mudah dan tak perlu nak risau hangit . Sebelum mandi kita siapkn bila dah siap pakai baju semua boleh kisar. Then off we go to work with a happy heart. Hopefully this tip will help all the mothers out there whether a working mom or SAHM. Ada yang cakap food processor tak guna sangat tp for me sangat sangat berguna. All in one . Jimat masa, jimat tenaga.
Sebelum makan letak evoo beberapa titik.
Sumber : Farieza Ashikin


15 Idea Menu Makanan Guna Extra Virgin Olive Oil Untuk Bayi Umur 6 Bulan, Memang Sihat!

Apabila si manja sudah mencapai umur 6 bulan, pemberian solid food sudah boleh dijadikan rutin makanan seharian. Pada waktu inilah si ibu akan lebih bereksperimen dengan deria rasa si manja sama ada mereka gemar atau tidak dengan jenis makanan yang diberi. Namun, pastinya ramai dalam kalangan ibu yang masih kurang arif tentang jenis makanan yang boleh dan tidak boleh diberikan kepada bayi yang masih baru lagi dengan makanan pejal. Oleh itu, ibu ini kongsikan untuk anda beberapa idea menu untuk bayi umur 6 bulan supaya tidak ‘terkejut’ dengan makanan pejal. Paling bagus sekali adalah semua makanan menggunakan extra virgin olive oil (evoo).
MENU MAKANAN BAYI SEPANJANG UMUR 6 BULAN
Assalamualaikum mommies.. Semalam ramai yang request untuk bonda share menu 6 bulan manja bonda..So, atas permintaan mommies semua bonda sharekan menu sepanjang 6 bulan manja bonda..sama-sama kita bagi makanan yang terbaik untuk baby kita.

1.BUBUR + EBM

2.BUBUR + FM

3.FROZEN RICE

4. BUBUR +FM

5.BUBUR + CARROT

6.BUBUR CARROT + OLIVE OIL

7.FROZEN RICE + PUREE CARROT

8. BUBUR + CARROT

9.BUBUR + CARROT+ BROKOLI

10.PUREE NASI + PUREE BROKOLI

11. PUREE NASI BROKOLI + FM

12. BERAS SUMO FROZEN + PUREE ZUCCHINI

13.PUREE DRAGON FRUIT

14. FROZEN RICE + DRAGON FRUIT

15. BERAS SUMO + SWEET POTATO

Sumber : Happy Baby Foods Malaysia


Nak Elak Alahan & Sembelit Bila Bayi Mula Makan, Fahamkan 5 Perkara Tentang ‘4 Days Wait Rule’

“Pejam celik pejam celik, Arda dah nak masuk 6 bulan. Tak sabar bagi dia makan. Macam-macam resepi mommy dah kumpul. Tapi yang mana nak bagi dulu ya?”
Memang teruja bila anak kecil dah boleh makan. Selama ini rasa kasihan bila dia asyik tengok kita makan kan?

Sebenarnya mungkin ramai yang masih keliru dan takut-takut nak bagi bayi makan untuk kali pertama. Yalah, takut tercekik, alahan, sembelit atau cirit-birit bila makanan yang diberi tak sesuai dengan pencernaannya.
Berikut merupakan perkara-perkara yang ibu bapa perlu tahu tentang kaedah ‘4 days wait rule’ untuk bayi yang baru mula makan.

1. Apakah ‘4 Days Wait Rule’?
Untuk memperkenalkan bayi dengan makanan yang selamat, pakar nutrisi menyarankan kaedah ‘4 days wait rule’ iaitu amalan untuk kekal pada satu jenis makanan selama 3-4 hari. Maksudnya, bila dah ‘lulus’, barulah cuba makanan baru selepas tempoh itu.

Contohnya jika anda perkenalkan avokado pada hari Isnin, kekalkan makanan tersebut sehingga Rabu atau Khamis. Kemudian, boleh perkenalkan pada anak makanan lain seperti pisang. Boleh juga campurkan avokado dengan pisang sekiranya tidak meninggalkan kesan alahan seperti bengkak dan kemerahan pada kulit.
Contoh carta ‘4 days wait rule’. / Foto Kredit: Organic Health
2. Tujuan ‘4 Days Wait Rule’
Antara tujuan ‘4 days wait rule’ dijalankan ialah untuk mengesan sama ada bayi mempunyai alahan kepada apa-apa jenis makanan secara spesifik.
Cara ini juga dapat memudahkan ibu bapa untuk mengesan jenis makanan apa yang membuatkan bayi mengalami masalah penghadaman seperti cirit birit, kembung perut atau sembelit.
Lebih baik lagi jika ibu bapa dapat membuat senarai alahan makanan yang ahli keluarga anda alami supaya ibu dapat memberi lebih perhatian kepada bayi ketika memberi makanan tersebut buat pertama kalinya.
Sekaligus, ibu bapa boleh amalkan ‘elimination diet’ iaitu mengambil langkah untuk terus menjauhi kumpulan makanan yang mendatangkan kesan negatif pada kesihatan anak contohnya kekacang atau produk tenusu.
Foto Kredit: healthawarenesscommunity.com
3. Sampai Bila Perlu Buat Kaedah Ini?
Apabila bayi sudah menjejak usia 9 ke 10 bulan, ibu pasti sudah biasa dengan jenis makanan yang sesuai dan yang perlu dielakkan oleh anak. Maka, kekerapan ‘4 days wait rule’ boleh dikurangkan melainkan jika anak anda jenis yang begitu sensitif terhadap makanan.
Dengan cara ini, anda tidak teragak-agak lagi untuk memberi anak campuran makanan yang anda lihat tidak memberi sebarang kesan alahan atau masalah penghadaman.
Sungguhpun begitu, kita masih perlu perhatikan makanan yang diberikan pada anak, lebih-lebih lagi jenis makanan yang boleh mengundang kepada alahan seperti makanan laut atau telur.
Boleh rujuk kepada pakar untuk dapatkan maklumat pemakanan yang sesuai dengan keadaan anak.

4. Bubur vs Puree
Kepelbagaian menu adalah penting supaya anak dapat dibiasakan untuk menerima makanan tanpa menjadi ‘picky eater’.
Jika dirujuk pada buku kesihatan kanak-kanak yang diberikan oleh klinik kerajaan, saranannya adalah untuk memberi bubur nasi seawal usia 6 bulan. Rasa tawar tak perlu dibimbangkan kerana bayi akan terbiasa dengannya. Puree buah-buahan juga memiliki nutrisi yang tersendiri dan ia boleh diberi kepada bayi.
Yang penting, pelbagaikan sumber nutrisi dan elakkan garam dan gula dalam makanan bayi.
Kebanyakan pakar nutrisi berpendapat waktu terbaik untuk memberi bayi mencuba makanan baru adalah pada waktu sarapan pagi atau makan tengah hari. Ini kerana, reaksi anak pada makanan mudah dipantau dan dirujuk kepada pakar sekiranya perlukan rawatan klinikal.
Foto Kredit: babyfoode.com
5. Bagaimana Pula Kalau Bayi Tak Suka Makanan Itu? Bolehkah Beralih Kepada Makanan Lain?
Semua bayi punya kemahuan yang berbeza. Bukannya mudah untuk mengajak mereka makan apa yang kita sediakan.
Jadi tak salah kalau nak pelbagaikan menu selagi ianya makanan berkhasiat dan anak tak memperlihatkan sebarang tanda alahan sebab ‘4 days wait rule’ ini hanyalah sebagai panduan.
Apapun, ibu jangan berputus asa untuk mencuba semula makanan yang ditolak sebab rata-rata bayi hanya boleh menerima makanan baru selepas 8 ke 10 kali percubaan.
Cuba tarik perhatian anak dengan mengolah makanan agar lebih bervariasi dan berwarna dari sumber asli.
Foto Kredit: vn.city
Makanan Hanyalah Sebagai ‘Pelengkap’ Hingga Usia 2 Tahun
Tempoh 2 tahun pertama adalah masa untuk memperkenalkan rasa dan tekstur makanan yang pelbagai kepada bayi. Maka tak perlu ‘frust’ kalau anak tak habiskan semangkuk bubur atau sebiji pisang ya!
Perlu diingat, penyusuan badan juga mestilah diteruskan hingga 2 tahun walaupun kekerapannya mungkin semakin berkurangan.
Sekiranya ibu bapa masih ragu, rujuklah pada pakar nutrisi kanak-kanak. Jika ahli keluarga anda mengalami alahan kepada sebarang makanan tertentu, senaraikan untuk rujukan doktor.


Makanan Bayi Lebih Sedap Dan Mudah Dengan ‘Homemade’ Serbuk Ikan Bilis Ini. Jom Cuba!

Kalau anda selalu mengikuti perkembangan Yusuf Iskandar iaitu anak kepada selebriti terkenal Hanis Zalikha dan Hairul Azreen ini, mesti anda pernah tengok ibunya masak menggunakan serbuk ikan bilis kan? Sebenarnya, semasa anak sedang membesar, lebih elok sekiranya kita menggunakan serbuk ikan bilis untuk bagi menggantikan penggunaan garam dalam makanan anak kecil. Jadi, cara yang lebih mudah adalah menggunakan serbuk ikan bilis. Dengar macam sedap kan? Jadi, inilah cara untuk membuatnya!
siraplimau.com

HOMEMADE SERBUK BILIS UNTUK MAKANAN BAYI
http://www.independent.co.uk/
Bila anak dah makin besar kan, mesti kita tak sabar nak masak macam-macam makanan untuk anak kan?
 Seeloknya kita elakkan gula dan garam dalam masakan anak-anak. Boleh gantikan garam dengan serbuk ikan bilis untuk sedikit ada rasa masin.

Proses untuk buat serbuk ikan bilis ni seeloknya kita rendam dulu ikan bilis sekurang-kurangnya 4jam untuk pastikan 95% sodium larut. Kita ganti air rendaman tu supaya hilang rasa masin garam. Lepas tu tapis air dan sangai atas kuali. Tak perlu gunakan minyak. Sangai atau goreng ikan bilis tanpa minyak sampai garing atau rangup. Jangan sampai hangit pulak. Kemudian sejukkan dan blend sampai hancur.

Guna penapis untuk pastikan serbuk bilis betul-betul hancur dan halus. Penggunaan serbuk bilis tu tak perlu letak banyak. Cukup satu sudu kecil bergantung saiz hidangan anak.
p/s: Kenapa perlu rendam dulu? Sebab proses keringkan ikan bilis dari laut sama macam buat ikan kering. Garam digunakan sebagai bahan pengawet. Semoga bermanfaat untuk mommiess.
BAHAN-BAHAN DAN CARANYA
Ikan bilis
www.facebook.com/fadzielah.ayub
Gorengkan ikan bilis.
www.facebook.com/fadzielah.ayub
Kisarkan sehingga halus.
www.facebook.com/fadzielah.ayub

*Mudah saja kan? Lepas ni setiap kali nak masak, senang saja boleh digunakan terus.
Sumber: Fadzielah Ayub


Selain ‘Junk Food’, Jangan Suap Bayi Anda Dengan 6 Makanan Ini

“Sejak masuk 6 bulan ni, rasa ‘excited’ nak bagi baby makan macam-macam. Tapi, risau juga kalau-kalau ada makanan bayi tertentu yang perlu dielak. Maklumlah, anak kecil kan sensitif dan senang pula kena alergi. “
Memang teruja nak tengok reaksi anak kecil makan bermacam-macam jenis makanan. Kita pun semangat nak sediakan makanan bayi apabila mereka nampak berselera nak ‘baham’ apa saja yang disuapkan.

Tetapi, jika anak anda berusia bawah 1 tahun dan masih dalam proses memperkenalkan makanan kepadanya, cuba elakkan 6 makanan ini.
Foto Kredit: babyfoode.com

6 Makanan Yang Perlu Dielakkan Oleh Bayi Selain ‘Junk Food’
Umumnya, kita tentu tahu bahawa makanan diproses seperti ‘junk food’ dan biskut yang terlalu manis atau masin adalah tidak baik untuk bayi.

Namun, selain itu terdapat juga beberapa makanan organik yang tidak begitu sesuai untuk diperkenalkan sebagai makanan permulaan bayi.
Ini senarai makanan tersebut:

1. Putih Telur
Tak sangka pula putih telur yang kita sangkakan kurang kolesterol dan selamat ini sebenarnya tidak sesuai diberikan sebagai makanan bayi yang berumur bawah setahun.
Menurut healthyeating.sfgate.com, putih telur mengandungi bahan alergenik dan cenderung menyebabkan alahan berupa ruam atau reaksi seperti kembung perut dan sembelit.
Sebagai tambahan, kebanyakan ahli peadiatrik bersetuju bahawa kuning telur adalah lebih selamat untuk bayi.

2. Madu
Kita sedia maklum bahawa madu diguna pakai sebagai penawar untuk pelbagai penyakit sejak sekian lama.
Namun, anda perlu berhati-hati dan mengelak daripada memberinya kepada bayi kerana bekalan madu yang tidak bersih dikhuatiri mengandungi kuman Clostridium botulinum. Walaupun tidak berbahaya kepada orang dewasa, kuman ini boleh menyebabkan keracunan terhadap usus bayi yang tidak matang.
Benar, keadaan ini sangat jarang berlaku, tetapi kesannya sangat merbahaya hingga boleh menyebabkan maut.

3. Kacang
Kacang bukan saja tidak sesuai diberikan kepada bayi kerana saiz dan teksturnya yang keras, tetapi juga kerana ia merupakan salah satu makanan yang paling mudah menimbulkan alahan.
Antara simptom atau reaksi yang boleh terjadi termasuklah ruam, bengkak pada bibir dan muka, kegatalan pada mata, selsema, dan ada juga yang lebih serius sehingga muka bayi menjadi biru akibat kesukaran bernafas.

4. Makanan laut
Walaupun kaya dengan sumber protein, makanan laut tidak sesuai diberikan sebagai makanan bayi. Merujuk kepada doktor paediatrik, Dr Greene, makanan ini mengandungi kandungan merkuri yang agak tinggi.
Walaubagaimanapun, kebanyakan ikan adalah selamat untuk dimakan oleh bayi kecuali beberapa jenis yang mengandungi merkuri seperti mackerel dan tuna. Tapi pastikan anda telah mengasingkan tulangnya dengan teliti.
Foto Kredit: trueserenity.ca
5. Jus buah-buahan sitrus
Buah-buahan sangat baik untuk melengkapkan nutrisi serta melancarkan sistem usus bayi.
Namun, terlalu banyak buah-buahan sitrus seperti limau, oren dan lemon dapat membahayakan bayi kerana ianya tinggi kandungan asid.
Foto Kredit: crunchyfamily.com
6. Makanan diet
Menurut doktorbudak.com, semua jenis makanan ‘rendah lemak’, ‘rendah kalori’, dan ‘tinggi fiber’ tidak sesuai dijadikan makanan bayi.
Ini kerana, menurut Dr Pravin Vasanthan, bayi memerlukan tenaga yang tinggi untuk tumbesaran dan memerlukan makanan yang berlemak, dengan kandungan vitamin dan mineral yang mencukupi.
Foto Kredit: todaysparent.com
Perkenalkan makanan bayi sedikit demi sedikit
Apa pun makanan yang pertama kali diberikan kepada bayi, pastikan anda memberinya dalam kuantiti kecil terlebih dahulu.
Jika tidak menimbulkan sebarang reaksi, anda bolehlah meneruskan pemberiannya seperti biasa.
Contoh penyediaan makanan lengkap boleh dirujuk pada buku merah yang diberikan oleh Kementerian Kesihatan Malaysia. Versi PDF boleh dirujuk melalui pautan ini: http://www.moh.gov.my/images/gallery/Garispanduan/GPBaby.pdf


Nak Anak Pandai & Sihat, Ibu Ayah Boleh Bagi Si Kecil Makan Ketam

Apabila bergelar ibu bapa, pasti antara perkara yang diutamakan adalah makanan berkhasiat untuk anak. Ini kerana nutrisi yang mencukupi boleh membantu perkembangan si manja.
Menerusi perkongsian Dr Mazliana Mazlan, ketam merupakan antara makanan paling sesuai dan mudah kerana mengandungi pelbagai kebaikan.

Baca juga: Si Kecil Malu Pakai Barang Murah? Parent, Ajar Anak Jangan Pilih Jenama, Boleh Bawa Masalah Mental!
MAKANAN BERKHASIAT UNTUK ANAK MUDAH JE, BOLEH BAGI KETAM

Ketam antara makanan untuk kuatkan otak anak kerana mengandungi omega 3 untuk pertumbuhan otak yang optimum. Ada kajian menyatakan bahawa, bila ambil makanan laut seperti ketam sekali seminggu, ia boleh mengurangkan risiko penyakit dementia dan alzhiemer iaitu pelupa. Menarik kan?

Ibu bapa dinasihatkan untuk memberi anak ketam seminggu sekali atau sebulan sekali apabila si kecil sudah berusia satu tahun ke atas.
Antara khasiat lain ketam untuk anak adalah:
1. Untuk kesihatan jantung.
2. Kurangkan risiko anemia, ketam ada kandungan folate dan vitamin B12, penting untuk sel darah merah anak.
3. Penting untuk pertumbuhan otot anak, ketam padat dengan kandungan protein.
4. Bagus untuk sistem imun kerana tinggi kandungan zink.
5. Baik untuk sistem saraf, dengan kandungan vitamin B12, selenium dan copper dalam ketam.
Semua ini, ada dalam real food ketam. Bukan jejari ketam yang tinggi pengawet, MSG, pewarna dan perasa. Ini bukan ketam sebenar.
Bila kita banyak ambil real food sebagai makanan utama anak-anak, mereka tidak lagi perlukan supplement tinggi gula untuk otak mudah belajar, fokus dan cepat ingat.
Sebenarnya bila sediakan makanan untuk perut anak, kita juga tengah sediakan makanan untuk otak dan hati anak. Apa yang baik di perut, baik juga untuk otak dan hati.
Semoga bermanfaat dan sama-sama kita ubah!
Baca juga: Nak Bayi Cepat Bijak Seiring Usia, Ibu Boleh Rangsang Deria Si Comel Dengan Cara Ini
Sumber: Facebook Dr Mazliana Mazlan


Elakkan Makan Makanan Berkulat, Awas Kalau Taknak Kena Kesan Ini!

Nampak makanan berkulat jangan sesekali rasa ingin mencuba dan masukkan ke dalam mulut. Orang putih kata “curiosity killed the cat” bermaksud keinginan ingin tahu yang tinggi, kadang-kadang boleh memakan diri.
Menerusi perkongsian ilmu bermanfaat di bawah ini, makanan yang mempunyai kulat seperti roti yang telah lama tamat tempoh
akan mengakibatkan keracunan makanan dan memberikan beberapa gejala yang teruk pada tubuh badan. Oleh itu, mari lihat perincian di bawah.

Baca juga: Ini 7 Manfaat Makan Buah Cranberry, Sangat Bagus Untuk Pulihkan Kencing Kotor!
MAKANAN BERKULAT

Selamat pagi! Anda sarapan apa hari ini. Hati-hati jika makanan dibeli dari luar. Amalkan Lihat, Hidu dan Rasa sebelum makan.

Pentingnya kita perlu lihat dan perhati makanan kita sebab taknak perkara macam ini terjadi. Kulat pada makanan!! Jika termakan boleh menyebabkan gejala muntah-muntah dan cirit-birit.
Kulat pada makanan adalah pencemaran biologi makanan, toksin yang ada pada kulat akan menganggu sistem penghadaman kita apabila termakan.
Ingat, LIHAT, HIDU dan RASA dulu makanan kita dengan teliti. Lebih baik mencegah daripada mengubati.
Pengusaha makanan juga dinasihati agar menyimpan makanan pada tempat dan suhu yang betul untuk menjaga kualiti makanan dan mengelak makanan daripada rosak.
ROTI ANDA BERKULAT?
Kulat menghasilkan sejenis toksin dinamakan mikotoksin (mycotoxin). Walaupun kulat telah dibuang pada permukaannya, jaringan akar spora atau hyphae mungkin telah merebak pada keseluruhan roti.
Kebanyakan kulat akan mati jika dimasak dengan suhu yang tinggi, tetapi roti yang telah berkulat tetapi tidak selamat untuk dimakan.
Apakah pula kesannya jika anda terus memakan roti berkulat? Keracunan makanan akibat kulat dan toksinnya boleh menyebabkan gejala muntah-muntah dan cirit-birit yang teruk. Terutamanya untuk kanak-kanak dan warga emas.

Kredit: Bahagian Keselamatan dan Kualiti Makanan, Jabatan Kesihatan WP Labuan
Sumber: Facebook Bahagian Keselamatan dan Kualiti Makanan, JKWPKL&P


Hati-Hati Nak Cuci Ayam, Kalau Tak Betul Bersih, Ia Penyebab Makanan Bernajis!

Hukum berkaitan pemakanan, apa yang halal dan apa yang tidak halal pada pandangan syarak merupakan antara perkara agama yang sangat penting dan menjadi tanggungjawab setiap individu muslim untuk mengetahuinya.
Menerusi perkongsian Muharrik Daie, beliau ke sebuah restoran dan mendapati pekerja restoran tidak mencuci daging dan ayam dengan betul untuk masakan tengah harinya. Perkara itu telah menyebabkan bangkitnya isu mengenai makanan bernajis.

Baca juga: Rebutlah Malam Lailatul Qadar Dengan Lakukan 19 Amalan Sunat Yang Dianjurkan Ini
MAKANAN BERNAJIS DISEBABKAN TAK BASUH DENGAN BETUL?

Jelasnya, pekerja tersebut tidak membasuh daging, ayam dan ikan mengikut hukum agama Islam. Sepatutnya bilasan terakhir itu kena lalukan air dari paip atau cucurkan air dari atas daging tersebut.

Tak boleh kocak-kocak bilas dalam besen macam itu sahaja kerana air yang bercampur darah itu tadi jadi najis dan dikira air mutannajis dalam besen itu sebab tak cukup dua kolah.
“Akak cuci daging, ayam dan ikan tu tak ikut hukum. Sepatutnya bilasan terakhir tu akak kena lalukan air dari paip atau akak cucurkan air dari atas daging tu tadi. Tak boleh kocak kocak bilas dalam besen macam tu saja sebabnya air yang bercampur darah itu tadi jadi najis dan dikira air mutannajis dalam besen itu sebab tak cukup dua kolah,” jelasnya.
“Tokey ajar macam tulah encik. Akak ikut sahajalah.” Ujar kakak itu lagi.
Disebabkan itu beliau jarang makan di kedai makan kerana takut termakan najis. Kalau kita tahu cara cucu yang tak betul, haram kita makan makanan tersebut sebab dihukum najis.
Sebab itu ulama kata, kalau nak berniaga pun kena mengaji ilmu fardhu ain. Kena ajar pembantu kedai dan pekerja kedai akan fardhu ain.
Kalau tidak sampai mati kita bagi orang makan najis. Bayangkan kalau tak mengaji fardhu ain. Sebab itu jangan pandai nak kahwin dan poligami sahaja tetapi ilmu agama fardhu ain pun kelaut. Hati-hatilah.
Semoga bermanfaat!
Baca juga: Nampak Macam Tak Ada Apa-Apa, Rupanya Berdosa Upload Gambar Makanan Sebelum Berbuka!
Sumber: Facebook Muharrik Daie


Benarkah Bijirin Bayi Komersial Sekadar ‘Junk Food’?

Nampaknya, ramai yang mengecam tindakan seorang ibu yang cuba memberikan bijirin bayi komersial kepada anaknya. Sedangkan, beliau hanya meminta pendapat jenis susu yang sesuai untuk dibancuh bersama bijirin tersebut.

Lagi antara komen pembaca:

Sememangnya, menyediakan makanan sendiri seperti puree buah dan sayuran dijamin lebih bersih, selamat, dan jimat. Namun sebahagian ibu bapa memilih untuk memberikan bijirin bayi yang dibeli dari pasaraya atas alasan yang tersendiri: Ada yang tidak cukup masa. Ada yang selalu on-the-go. Ada juga bayi yang cerewet dan menolak semua makanan yang kita buat sendiri!
Akhirnya, mesti ada ibu bapa yang kecewa dan bertukar kepada bijirin bayi sahaja. Dari segi penyediaan, ia ternyata lebih senang dan mudah dibawa ke mana-mana.

Mengapa Ada Yang Menganggap Bijirin Bayi Komersial Sebagai ‘Junk Food’?
Tentulah ekstrim untuk kita melabel bijirin bayi komersial ini sebagai ‘junk food’ kerana hampir kesemua produk yang berada di pasaran terkemuka Malaysia telah ditapis dan mematuhi piawaian serta kod etika pemakanan yang ditetapkan oleh kerajaan.
Walaupun begitu, tidak dapat dinafikan bahawa terdapat sesetengah bijirin bayi komersial (bukan semua, ya!) yang mempunyai ciri-ciri mirip dengan ‘junk food’.
Antaranya:
 1. Lebih Kandungan Gula
Menurut Panduan Pemakanan Bayi yang diterbitkan oleh Kementerian Kesihatan Malaysia, semasa memasak makanan bayi sendiri di rumah, kita tidak disarankan untuk meletak sebarang gula atau garam di dalam makanannya.
Tetapi, banyak kajian dan laporan telah mendedahkan lebihan gula yang terkandung dalam kebanyakan produk makanan bayi komersial, termasuklah biririn. Dalam sebuah kajian yang diterbitkan oleh Oxford Journal pada tahun 2010, 63% daripada makanan bayi komersial yang ditinjau di Kanada dikaitkan dengan lebihan gula dan garam  (kebanyakannya gula).
Sekiranya bayi diperkenalkan dengan terlalu banyak gula dan garam sejak kecil, mereka akan cenderung terhadap makanan manis dan masin apabila meningkat usia.
Antara alasan utama pengeluar mencampurkan banyak perasa seperti gula dan garam ke dalam makanan iaitu untuk menambah kelazatan, menjimatkan kos dan sekaligus mengaut lebih keuntungan.
Hal ini perlu dipandang serius kerana gula bukan sahaja menjadi punca obesiti, tetapi juga kerosakan gigi dan penyakit-penyakit lain di kalangan kanak-kanak.
2. Makanan yang Diproses
Memang benar ada beberapa jenis bijirin bayi komersial diberikan nilai gizi dan kandungannya pada label. Namun, ini tidak bererti kandungan gizi di dalamnya sempurna.
Menurut sebuah buku terbitan Persatuan Pengguna Pulau Pinang (CAP), makanan bayi komersial selalunya dipekatkan dan diproses berkali-kali. Perkara sebegini memungkinkan nutrisinya asalnya terhapus. Jika diambil terlalu kerap, ia bukan sahaja kurang berkhasiat, malah bahan pewarna dan pengawet yang terkandung di dalamnya mampu menjejaskan sistem pencernaan bayi.
3. Tidak Menggambarkan Makanan ‘Sebenar’
Bayi sepatutnya diperkenalkan kepada pelbagai kumpulan makanan untuk mendapatkan khasiat yang seimbang. Biasanya, rasa dan tekstur makanan bayi yang dibeli adalah serupa.
Oleh itu, pemberian makanan bayi komersial yang dijadikan rutin sebenarnya mengurangkan peluang bayi anda untuk mencuba pelbagai jenis rasa, warna dan tekstur makanan sebenar. Ini menyebabkan bayi susah menerima kepelbagaian rasa dalam makanan lain yang anda sediakan.

Panduan Sihat Memilih dan Menyediakan Makanan Bayi Komersial
Walaupun terdapat beberapa kesan yang dinyatakan di atas, ia tidak bermaksud anda tidak boleh langsung memberikan bijirin bayi komersial. Tetapi, anda mungkin boleh mengawal dan memilih sumber yang baik serta mempelbagaikan cara hidangannya.
1. Produk ‘homemade baby food’ alternatif paling sihat
Tahukah anda, di Malaysia kini terdapat beberapa produk tempatan seperti Shuugies dan Baby Eats By Justlixa yang menghasilkan ‘homemade baby food’ yang selayaknya diberi perhatian. Produk seperti ini adalah lebih segar dan mempunyai jangka hayat yang lebih pendek kerana tidak mengandungi sebarang gula, garam, bahan perasa mahupun pengawet.
Selalunya, ia terdapat dalam bentuk puree dan dijual dalam keadaan sejukbeku (frozen). Ianya disediakan di rumah dan tidak diproses seperti makanan bayi yang dijual di pasaraya terkemuka. Namun, seperti produk handmade yang lain, ianya mungkin agak terhad dan sukar didapati di kawasan tertentu.
2. Pilih daripada rangkaian makanan organik
Di hampir semua pasaraya kini terdapat bermacam-macam produk dan jenama bijirin bayi yang dihasilkan secara organik. Antara jenama produk organik komersial yang terkenal ialah Gerber, Organix, dan Heinz. Berbanding produk biasa, produk makanan bayi organik adalah mahal harganya.
Pernahkah anda merasa sendiri makanan organik bayi? Produk yang elok sebenarnya mempunyai rasa yang sedikit tawar, masam, dan mungkin tidak begitu enak pada lidah kita. Tetapi, sebenarnya langit-langit mulut bayi belum berkembang sempurna dan dia belum memiliki kecenderungan rasa manis atau masin.
Jadi, makanan yang kita anggap tawar untuk bayi sebenarnya tiada masalah untuknya!
3. Teliti label
Semasa merujuk ramuan pada label pek makanan bayi, bahan yang disenaraikan paling dahulu dalam senarai ramuan menunjukkan bahawa ia merupakan kandungan yang paling banyak dalam makanan tersebut. Oleh itu, pastikan bijirin penting atau buah-buahan disenaraikan dahulu dalam senarai ramuan – bukannya air atau gula.
Bayi sebenarnya tidak memerlukan sebarang gula dalam diet hariannya. Namun, gula ini biasa terdapat dalam pelbagai bentuk. Oleh itu, jauhi produk yang mengandungi gula tambahan yang diungkap dalam bahasa kimianya. Antaranya dekstrosa, sukrosa, maltosa, fruktosa, sirap jagung, sirap mapel, dan sebagainya.
Garam pula dikenal sebagai sodium pada pek makanan. Lebihan garam dikhuatiri boleh merosakkan buah pinggang bayi anda yang masih belum matang.
Seperti gula, garam juga tidak digalakkan dan tidak perlu ditambah dalam makanan bayi. Namun, sebagai rujukan, jumlah garam yang dibenarkan untuk bayi yang berusia 12 bulan ke bawah ialah 1 gram sehari (0.4 gram sodium), manakala 1-3 tahun 2 gram sehari (0.8 gram sodium).
4. Tambah sendiri buah dan sayuran segar
Jika diteliti, setiap bijirin bayi komersial akan memberikan cadangan hidangan di mana ia mengesyorkan resipi dan cara penyediaan. Hampir kesemua cadangan hidangan akan menganjurkan supaya anda menambah sendiri khasiat sayuran dan buah-buahan segar ke dalam bijirin yang telah dibancuh.
Ini menunjukkan bahawa bijirin ini tidak sepatutnya dihidangkan begitu sahaja. Anda boleh memperkenalkan makanan baru kepada bayi melalui cara ini secara perlahan-lahan.
5. Beri Ketika Perlu
Seelok-eloknya, cuba hadkan pemberian makanan bayi komersial ini pada waktu yang benar-benar memerlukan seperti ketika di rumah pengasuh, outstation, atau semasa percutian. Jangan jadikan ia sebagai hidangan utama si kecil setiap hari.
Kita sebagai dewasa pun, kalau diberi makan makanan dalam pek setiap hari mesti naik bosan juga, kan?
6. Bancuh dengan susu badan
Jika bayi anda menyusu badan secara ekslusif, anda boleh membancuh bijirin kosong dengan susu ibu yang telah diperah. Jika terpaksa menggunakan susu formula, pastikan ianya diyakini sesuai dengan bayi anda dan tidak menyebabkan alahan.
7. Lebih berhati-hati memilih makanan jejari
Walaupun pilihan makanan jejari yang terbaik ialah buah-buahan lembut yang boleh dipegang seperti pisang atau betik, namun ia mungkin kurang praktikal pada sesetengah waktu.
Namun, anda perlu lebih teliti dalam memilih makanan jejari (‘finger food’) atau biskut bayi di pasaran.
Ini kerana, sebuah laporan terbaru bertarikh Julai 2015 telah mendedahkan kajian di George Institute, Australia yang menemui kebanyakan produk makanan bayi yang paling tidak sihat adalah dalam jenis makanan jejari .
Amalan Makanan Sihat Bermula Sejak Kecil
Foto Kredit: vegkitchen.com
Seelok-eloknya, cubalah memberi makanan segar dan dimasak sendiri kerana kita dapat mengawal kualiti nutrisinya. Kementerian Kesihatan Malaysia menyediakan sebuah Garis Panduan Pemberian Makanan Bayi dan Kanak-kanak Kecil yang boleh dijadikan rujukan.
Namun, tidak dinafikan bahawa ada masanya kita tidak berkesempatan menyediakannya untuk bayi. Dengan perancangan dan kreativiti, bijirin bayi komersial juga boleh dihidangkan secara sihat.
Walau apa pun pilihan ibu bapa, tentunya mereka sedang cuba sedaya-upaya untuk memberikan yang terbaik untuk bayi mereka. Oleh itu, kita haruslah menghormati pilihan masing-masing.